2022rako finantzaketa-alternatiba onenak — LABORAL Kutxa\n2022rako finantzaketa-alternatiba onenak\n28 otsaila, 2022 | argitaratuta LABORAL Kutxa\n2021eko ekainean onartu zen estatuko gobernuak landutako suspertze-plana, eta, horrekin batera, Europar Batasuneko Suspertze Funtseko 19.000 milioi euro ematea; hori horrela, tarteka desbloketatuko da kopuru hori sei hilabetean behin, betiere Europako Batzordeak adostutako mugarri eta helburu jakin batzuk betetzen direla frogatzen bada. 2021eko abenduan, 10.000 milioi euroko lehen despoltsapena baimendu zuen Europako Batzordeak, eta suspertze-planean definitutako lehenengo 52 mugarriak betetzeari lotuta zegoen kopuru hori. 2022rako, Suspertze, Eraldaketa eta Erresilientzia Planak 26,9 milioi euro inguruko aurrekontu bat du definitutako inbertsioak egikaritzeko.\nEuropako finantzaketa-tresna berri hau 2021-2027 tarterako martxan jartzeak horizonte berri bat marrazten du estatu kideentzat COVIDaren krisiaren ondoren. Aldi berean, bide berriak zabaltzen ditu estatu horietako enpresen susperraldia eta eraldaketa ekonomikoa bultzatzeko. Europako funts horiek guztira 140.000 milioi euro emango dizkiote estatu espainolari, eta honela banatuko da kopuru hori:\n70.500 milioi euro mailegu-lineetara bideratuko dira.\n69.500 milioi euro dirulaguntzetara bideratuko dira.\nTestuinguru horretan, 2022. urtea hazkunde ekonomikorako eta enpresa-inbertsiorako urte ona izan daiteke, itxura denez. Enpresak aukera paregabe baten aurrean daude beren proiektuak garatzea eta finantzatzea ahalbidetuko dieten laguntzak eta dirulaguntzak lortzeko.\nNola lortu ditzake enpresa batek funts horiek?\nBere funtzioaren eta ezaugarrien arabera, zenbait laguntza lortu ditzake enpresa batek Next Generation EU Funtsen esparruan: zuzeneko dirulaguntzak, itzuli beharrik gabekoak, jenerotan edo finantzaketa itzulgarria. Laguntzak lortzeko bere baldintza partikularrak, bere epeak, esleitutako bere zenbatekoak eta abar ditu haietako bakoitzak. Une honetan, irekitako edo dagokien oinarri-ordena argitaratuta duten 130 deialdi baino gehiago daude. Zenbaitetan laguntza horiek sektore-izaera argia dute, baina beste kasu batzuetan, zeharkakoagoak eta unibertsalagoak dira, sektore bat baino gehiagoko enpresak edo erakundeak barnean hartuz, honako adibide hauen kasuan bezala:\nEnergia-autohornikuntzako laguntzen programa.\nMoves III eta Moves Flotas\nKit Digitala, laguntzak eskatzeko epea zabalik duena.\nActiva Startup programa\nI+G+B misioak programa, eta hori ere 2022ko lehenengo hiruhilekorako irekitzea aurreikusten da.\nNGEU funtsen esparruan enpresei eta beste erakunde batzuei informazioa errazteko, Laboral Next zerbitzua abiarazi du Laboral Kutxak. Honako aukera hauek ahalbidetzen ditu zerbitzuak:\nNegozio mota bakoitzari hobekien egokitzen zaizkion laguntza-deialdiak Laboral Next zerbitzuaren webgune-laguntzailearen bidez\nHautagarritasun-azterketa egiteko eskatzea proiektu bakoitza eskuragarri dauden deialdien arabera ebaluatzeko, eta funts horien finantzaketa lortu ote dezaketen ezartzea.\nBeren premien arabera, aholkularitza adituko zerbitzu bat kontratatu dezakete enpresek laguntza-eskaera izapidetzeko zein ondoren proiektua egikaritzeko eta justifikatzeko.\nAzkenik, enpresa horiek banku-finantzaketa lortu dezakete jaso beharreko laguntzak aurreratzeko zein inbertsioa bere osotasunean elkarrekin finantzatzeko edo bakarrik finantzatzeko. Laboral Kutxaren laguntzarekin, mailegu libreez gain, honako finantzaketa-soluzio hauek lortu ahalko dituzte enpresek:\nIco inbertsioa, ICOren abala izateak dakarren abantailarekin.\nEkintzailetza eta industria-hazkundea % 0an: enpresak programan ezarritako baldintzak betetzen baditu.\nEIF gizarte-ekonomia: enpresak edo proiektuak helburutzat gizarte-ekonomian inbertitzea badu.\nHorregatik guztiagatik, 2022. urteak giro egokia dakar berarekin enpresen bilakaerarako eta hazkunderako. Funts horiek nola lortu ditzakezun jakiteko informazio gehiago behar baduzu, sartu Laboral Next zerbitzuan edo jarri harremanetan LABORAL Kutxako zure gestorearekin.


CGT frantziako sindikatua xenofoboa eta inperialista | Borroka Garaia da!\nCGT frantziako sindikatua xenofoboa eta inperialista\nPosted by saretik 07/08/2016\nLABen hautagaitza baliogabetu du Bordeleko Auzitegiak, CGT sindikatuaren helegitea onartuta\nLABek sindikatu profesionalen estatusa ez duela betetzen argudiatu zuen CGTk salaketa jartzerakoan. Sindikatu abertzaleak hilabete du errekurtsoa aurkezteko.\nHauteskunde sindikaletan parte hartzeko baldintzak ez dituela betetzen argudiatuta CGT sindikatuak LABen hautagaitzaren aurka jarritako helegitea onartu du Bordeleko Auzitegiak. Hala, kolokan dago sindikatu abertzalearen presentzia azaroaren 28tik abenduaren 12ra Ipar Euskal Herriko enpresa txikietan egingo diren hauteskundeetan. Erabakiari errekurtsoa jartzeko hilabeteko epea du LABek: Berriak aurreratu duenez, Kasazio Auzitegira joko dute.\n“Sindikatu profesionalen estatusa ez betetzea” hartu zuen oinarri CGTk salaketa jartzerakoan. Euren ustez, “LABen hautagaitza ez dator bat balio errepublikarrekin”. Independentista gisa aurkeztea eta euskarari garrantzia emanez elebitasuna hobestea dira hartu dituzte adibidetzat.\nHorrez gain, langileen eskubideak “esklusiboki ez defendatzea” leporatzen dio CGTk. Eñaut Aramendi LABeko kideak Berriari azaldu dionez, “langileen eskubideak defendatzen” jarraituko dute, eta ziurtzat jo du modu batean edo bestean hauteskundeetan egongo direla.\nLan ikuskaritzak hautagaitza ontzat eman ostean auzitegiak atzera bota izana “prozedura bitxia” iruditu zaio Aramendiri. Datozen egunetan jakingo dira helegitea onartzeko auzitegiak hobetsi dituen arrazoiak.\nCGTren salaketa publiko egin zen momentutik zenbait eragileren babesa jaso du LABek. Tartean dira Sylviane Alaux diputatu sozialista eta Eusko Ikaskuntza. Ipar Euskal Herriko CGTren sekzio batzuk ere babesa adierazi diote sindikatu abertzaleari.\nKorsikako sindikatu nagusia, jokoz kanpo\nEz da CGTk sindikatuen aurka egiten duen lehen aldia. Korsikako STC sindikatu abertzalearen hautagaitza debekatu zuen Parisko Auzitegiak uztailean, CGTk beste lau sindikaturekin jarritako salaketa baten harira. Helegite hura jartzeko LABi leporatutako argudioen parekoak erabili zituzten: besteak beste, balio errepublikarren aurka egitea eta Korsikaren autodeterminazio eskubidea defendatzea.\nBordeleko epaitegiak hartutako erabakiaren aurrean helegitea aurkeztuko dugu\nBordeleko epaitegiak CGT-k LABen kontra ezarritako errekurtsoa onartu du. CGT-k heldu den azaroan abiatuko diren TPE (enpresa oso tipiak) hauteskundeetarako LABen hautagaitza deuseztatzea galdegin du eta epaileek arrazoia eman die. Sindikatuak lotsagarritzat jotzen du erabaki hau eta beraz helegite bat aurkezteko erabakia hartu du.\nAtzo, hilak 4 ezagutu genuen ekainaren 22an CGT sindikatuak LABen kontrako errekurtsoaren harira —LABek enpresa oso tipietako hauteskundeetan parte hartzeko baldintzak betetzen ez dituelakoan ez aurkezten uzteko eskatzen zuen— Bordeleko epaitegiak hartutako erabakia. Epaileek errekurtsoa onartu ondoren, arrazoia eman diote CGT sindikatuari.\nCGTk errekurtsoa aurkezteko hainbat argumentu erabili ditu. Hala nola, Euskal Herriko sindikatuak balore errepublikarrak errespetatzen ez dituela eta izaera independentistari lehentasuna ematen diola. CGTren aburuz, sindikatu batek proiektu politiko bat defendatu ordez langileen eskubideak defendatu beharko lituzke.\nBordaleko epaitegiak hartutako erabakiaren aurrean sindikatuak ez du geldirik egoteko asmorik, erabakiaren kontrako helegite bat aurkeztea pentsatu du; horretarako hilabete bat du.\nCGTko hainbat kide sindikatutik joaten hasi dira LABen kontrako auzia dela eta\nCGTk LABen kontra aurkeztutako errekurtsoa onartzea erabaki zuten epaileek abuztuaren 4ean. Ipar Euskal Herriko CGT-ko kide batzuek albistea “haserrea eta kezkarekin” jaso dute eta hainbat kide sindikatutik ateratzen hasi dira.\n“Harrigarria”. Epaileek LABen kontra hartutako erabakia horrela definitu du CGT-ko Peio Dufauk. Abuztuaren 4ean Bordeleko epaitegiak CGTk LABen kontra ezarritako errekurtsoa onartu zuen. Erabaki horren ondorioz, LABek ezingo du bere burua enpresa oso tipietako hauteskundeetara aurkeztu. Dufauk Ipar Euskal Herriko hainbat pertsona sindikatutik ateratzen hasi direla kontatu du.\n“CGT-ren jarrerarekin haserre nago. Kezkatuak gaude. ‘Kezka’ hitza tipia gelditzen da sentitzen duguna adierazteko”, esplikatu du Peio Dufauk. Errekurtsoari buruzko informaziorik ez zutela nabarmendu du; “ez digute galdetu, ezta kontsultatu ere”.\nAbuztuaren 4eko erabakia ondoren,”sindikalista batzuk jadanik atera direla” jakinarazi du, haatik, kopurua zehaztea “zaila dela” azaldu du. Bere iritziz, bi bide gelditzen zaizkie: “euskal mundua errespetarazteko erabakia gibelatzen lortzen dugu, edo sindikalista askok utziko dute”. Dufauren aburuz, CGT tresna garrantzitsu bat da eta hortik atera ezkero langileei kaltetuko lieke. “Nire enpresan, SNCFen, adibidez, LABen sartzen bagine ere ez genuke pisurik izanen eta ez genuke fitsik egiten ahalko. Epresako bozetan %10a ordezkatu behar duzu zerbait egin ahal izateko eta kopuru hori ez baduzu ezin da ezer lortu”, erantsi du.\nSindikalistak kontatu duenez, heldu den irailaren hasieran, 2 edo 3an, Pariseko bi zuzendarirekin bilkura bat antolatuko dute gaia aipatzeko. “Aski gaizki pasako da, ziurrenik. Haiek beren ikuspuntu politikotik ikusten badute, guk gurea badugu; ez dugu onartzen eta ez dugu onartuko ere. Ez dakit nola aterako garen hortik”, nabarmendu du.\n“Gaizki bukatuko da”\nBere ustez, gertatu den gatazkaren gibelean “esku politikoa” dago. “Haiek diote LABek politika egiten duela, baina politika gehien egiten duen sindikatua CGT da, argi eta garbi”, ñabartu du. Dufauren hitzetan, gertatu dena baliatu dezakete “beste urrats bat egiteko euskaldunen errespetuaren alde, CGTk Euskal Herrian bere politika alda dezan”. Eta gehitu du : “Esperantza baldin badut ere, ez dut hainbeste sinisten”.\nEpaileen erabakia jakin ondoren, sindikatu abertzaleak helegitea aurkeztuko duela jakinarazi du, horretarako hilabete bat du. Arazoa nola bukatuko den galdegitean, Peio Dufauk argi du: “gaizki, batzuentzat edo besteentzat. “Besteek amore ematen dute edo guk gibelera egiten dugu. Nik ez dut segituko nire ideien kontra borrokatzen duen sindikatu bat ordezkatzen”, azpimarratu du.\n← Narco y feminicidios: el control en espacios abiertos\nEl control obrero a debate: historias de empresas recuperadas y no estatizadas →


Berme guztiak dituen gobernu bat eratu ahal izateko, prestatuta dauden pertsonekin aurkeztu dugu hautagaitza. Hiriak behar dituen erantzunak martxan jartzeko gai diren pertsonak dira; enpleguan, etxebizitzan, mugikortasunean, eskubide sozialetan, edo berdintasunean.\nHaugataitzaren asmoa esperientzia eta gaztetasuna uztartzea da. Ibilbide egiaztatuak dituzten profesionalak bildu ditugu, Miren Larrionekin batera hurrengo legealdian hiria gobernatuko duen taldea eratzeko.\nGizarte Lanean graduatua da. Masterra du Bazterketan, gizarteratzean eta hiritartasunean. Politika sozialen ikuskaritzan aditua da. Azken urteotan Aterpe udal zentroaren arduraduna izan da, eta Sidalavako kudeatzaile eta koordinatzailea. Parte-hartze zabala izan du mugimendu sozialetan eta boluntariotza sareetan.\nEHUn Ekonomia eta Enpresa zientzietan lizentziatua da, eta masterra du Herri Ogasun eta Finantzetan. EAEko administrazio publikoan funtzionarioa da, eta lan egin du Etxebizitza, Hezkuntza eta Funtzio publiko sailetan. EH Bilduko zinegotzia da 2015. urtetik.\nTurismoan diplomatua da Deustuko Unibertsitatean. Turismo sektoreko hainbat enpresetan lan egindakoa da. Eusko Legebiltzarrean lan egin zuen, eta baita ere Eusko Jaurlaritzan, Sabin Intxaurraga sailburuaren idazkari modura. EH Bilduko zinegotzia da 2011. urtetik.\nAlberto Porras ‘Titos’\nPedagogian lizentziatua da. Politika sozialetan aditua da, eta esperientzia zabala du hirugarren sektoreko erakundeetan eta mugimendu sozial ezberdinetan.\nBiologian eta Ingurumen zientzietan lizentziatua, Ingurumen Hezkuntzan eta Jasangarritasunean eta tokiko Agenda 21n espezialitatean. Masterra du Uraren kudeaketa jasangarrian. Ingurumen hezitzailea eta parte-hartze teknikaria izan da erakunde ezberdinetan, besteak beste, Unesco Etxean. Hainbat mugimendu sozialetan parte-hartu du, halaber.\nXabi Ruiz de Larramendi\nEHUn Energia Berriztagarrietan Ingeniaria da, eta masterra du Energia Eraginkortasunean. Gaur egun sektore pribatuan lan egiten du Ingeniari elektriko gisa. Gazte mugimenduko militantea Ernai erakundean.\nArkitekturan doktore eta Hirigintza irakaslea EHUn. EH Bilduko lurralde antolakuntza idazkaria da. Ensanche XXI Zabalguneko kontseilaria da.\nZientzia Politikoetan lizentziatua, master bat du Bake eta Gatazka Ikerkuntzan Uppsalako unibertsitatean (Suedia), eta beste bat Nazioarteko Hauteskunde Azterketan, EHUn. Egun, soziologo lanpostua du Gasteizko Udaleko Enplegu eta Garapen Ekonomiko Jasangarriko departamentuan. Arinago EH Bilduko aholkularia izan zen Europako Legebiltzarrean. Gazte Abertzaleak erakundearen koordinatzailea da.\nOinarrizko titulazioa du, merkantzia toxiko eta arriskutsuak prozesatzeko eta garraiatzeko ikastaro-ziurtagiriak. Negoziazio kolektiborako eta lan arriskuen prebentziorako formakuntza sindikala du. 2009. urtea arte hondakin toxiko eta arriskutsuak kudeatzen lan egindakoa. Hamabi urtez sindikatu baten ordezkaria enpresan. 2011-2015 legealdian Gasteizko EH Bilduko zinegotzia, gaur egun Amvisako kontseilaria udal taldearen izenean.\nTweets by ehbildugasteiz


Baldintzak – botaba bideo lehiaketa #botaba\n#BOTABA ARAUAK ETA BALDINTZAK\n16 urtetik gora edukitzea.\n18 urtetik beherako parte-hartzaileek gurasoen baimena egiaztatzeko orria bete beharko dute parte hartu ahal izateko (bete hemen).\n*Parte-hartzaile bakoitzaren ardura izango da lehiaketan parte hartzeko emandako datuak egiazkoak izatea.\nInstagramen @botabaerronka kontua jarraitu beharko dute parte-hartzaileek.\nBideoak @botabaerronka aipatuta eta #botaba traola erabilita igo behar dira Instagramera.\nBideoaren deskribapenean, erabilitako esamoldea idatzi behar da.\nBideoak bakarrean zein taldean aurkeztu daitezke.\nParte-hartzaile edo talde bakoitzak nahi beste bideo igo ditzake Instagramera.\nZehaztutako epeen barruan igo beharko dira bideoak Instagramera. Lehiaketarako ezarritako epe horietatik kanpora jasotakoak ez dira kontuan hartuko sarietarako.\nLabayru Fundazioa ez da materiala bidaltzean, birusak edo bestelako arrazoiak direla eta, sor daitezkeen jazoeren erantzule.\nLehiaketaren oinarriak onartzea nahitaezkoa da parte hartzeko, eta sariak irabazi ahal izateko. Partaideren batek oinarrietan ezarritako baldintzak beteko ez balitu, lehiaketatik kanpora geldituko da, automatikoki.\nIraingarria edo diskriminatzailea izan daitekeen bideorik ez da onartuko.\nParte-hartzaileek egindako bideoetan jarrera edo adierazpen sexistarik agertuz gero, lehiaketatik kanpora utziko dira. Ez da onartuko hitz, esaldi, formula edota jarrera diskriminatzailerik, ezta bi sexuen tratamendu estereotipaturik ere.\nLabayru Fundazioaren #botaba lehiaketan parte hartzeak beronen arau guztiak onartzea dakar. Labayru Fundazioak baimena edukiko du jasoko diren bideo guztiak Internetera igotzeko zein egoki ikusten dituen euskarrietan zabaltzeko.\nLehiaketara hirugarrenen jabetza intelektualaren edo industrialaren eskubideak urratzen dituen materialik ez dutela aurkeztuko bermatu behar dute partaideek. Horrenbestez, partaideek auzi horretatik kanpo utzi behar dute Labayru Fundazioa. Parte-hartzaileek hirugarrenen eskubideei buruzko arauak ez badituzte betetzen edo arau-hausteren bat egiten badute, Labayru Fundazioa ez da horren erantzule egingo. Lehiaketako partaideari dagokio Labayru Fundazioa ardura horretatik salbuestea.\nEra berean, bideoan musika erabiltzen bada, musika horren ustiapen-eskubideek lehiaketako partaidearenak behar dute izan osoki, legez eta esklusiboki. Partaidearen erantzukizuna da baldintza hori betetzea. Labayru Fundazioa baldintza hori ez betetzeak ekar ditzakeen erantzukizunetatik libre geldituko da.\nHartara, Labayru Fundazioa ez da bideoen egiletzaren erantzule izango. Parte-hartzaileek bermatu behar dute lehiaketara aurkezten dituzten bideoek parte hartzeko baldintzak betetzen dituztela.\nLabayru Fundazioak ez ditu asmo komertzialekin erabiliko lehiaketara aurkeztuko diren bideoak.\nBideoak Labayru Fundazioaren jabetza izatera pasatuko dira. Parte-hartzaileen datuak Labayru Fundazioak gordeko ditu, eta ez dira zabalduko.\nLehiaketara aurkezten diren bideoak Botabaren webgunera igoko dira (www.botaba.eus).\nLehiaketaren lurralde-eremua eta forua: lehiaketan zehar eta oinarri hauek interpretatu eta aplikatzetik inolako auzirik izanez gero, irabazleek eta parte-hartzaileek espresuki uko egingo diote horiei dagokien edozein forutara jotzeari eta Bilboko Auzitegi eta Epaitegietan hartzen diren erabakien mende geratuko dira.


Bizikidetza | IES ITURRAMA BHI\nKanpoko Ikasleen Aurrematrikulazioa\nBIZIKIDETZA BATZODEAREN HELBURU NAGUSIAK\nInstitutuan elkarbizitza baketsua eta guztion (ikasle, irakasle, guraso, atezain , garbitzaile eta bulegarien) eskubideak errespetatzen dituena lortu nahi dugulako. Horretarako guraso, irakasle eta ikasleak komunikazio eta gizarte trebetasunetan jantzi behar ditugu. Hortaz gain, ikasleen arteko harremanen diagnostikoak egin eta gelako zein institutu mailako arauak behar ditugu helburu nagusi hori lortzeko.\nInstitutuan lan egiten dugunon arteko harremanak korapilatu daitezke, eta arazoak, liskarrak edota gatazkak sortzen dira. Bitartekaritzak gatazka horiek konpontzeko tresna berri bat eskaintzen du: inplikatuek hitza hartuz, beren sentimenduak eta beharrak adierazi eta gatazka gainditzeko irtenbideak planteatu behar dituzte, norberaren eta besteen eskubideak errespetatuz. Bitartekaritza elkarbizitza baketsua eta errespetuzkoaren giltzetariko bat da.\nelkarbizitza baketsuaren kontrako jarrerak edo portaerak gertatuz gero, horiek nola zuzendu aurre-ikusi behar dugulako. Horretarako, tresna desberdinak erabiltzen ahal ditugu hausnarketa bultzatzeko eta elkarbizitza berriro ez kaltetzeko. Bizikidetzarako konpromisoak horietako tresna bat dira.\nArau orokorrak eta zehatzak dira, eta helburu nagusia errespetuzko elkarbizitza bermatzea da, inoren eskubideak zapaldu gabe.\nEguneroko harreman akademikoez gain, urtean bitan ikasle, irakasle, atezain eta bulegariak beste modu batez harremanetan jartzeko eszenarioak behar ditugulako, bi festa antolatzen dira: Euskal Jaia eta Iñauteriak. Bertan, jolasak, kultura, kirolak, umorea, lagunarteko giroa edota musika elkartzen dira, tolerantzian eta elkarrekiko errespetuan oinarrituta.


Aurtengo aurrekontua martxoko lehen egunetan adostuko du Aramaioko udalbatzak - Aramaio - Goiena.eus\nAurtengo aurrekontua martxoko lehen egunetan adostuko du Aramaioko udalbatzak\nJokin Bereziartua Lizarazu 2014-02-03 11:46\nUrtarrilaren 30eko osoko bilkurako une bat.\nUrtarrilaren 30eko osokoan hainbat gai interesgarri landu zituen Aramaioko udalbatzak. 2014ko aurrekontua onartzeko luzapena onartu zen, esaterako. Alkateak esan zuenez, iaz baino diru kopurua txikiagoa izango du Udalak aurten: "Guretako diru sarrera nagusia den FOFEL [Diputazioaren ekarpena] delakoaren gainean ez dugu datu zehatzik jaso eta modu probisionalean ibili gara lanean".\nEra berean, Ajuriak aurten ze prozedura jarraituko duten ere azaldu zuen: Orain zirriborro bat dugu eta helarazi diogu oposizioari. Laster auzoz auzo joango gara azalpenak ematen eta gero herri batzarra egingo da. Ogasun batzordetik pasa ostean osokoa egingo dugu martxo hasieran".\nGaroñaren aurka, aho batez\nBestalde, mozioak izan ziren protagonista. Horien artean, EAJk Garoñako zentral nuklearra "behin betiko" itxi eta eraisteko mozioa: "Garoñaren behin betiko itxiera finkatu gura dugu. Itxiera onartuta dagoen arren, PPren Gobernua modu nahasgarrian ari da lanean berriro zabaltzeko eta hori ez dugu onartuko. Berriro martxan ez dela jarriko ziurtatu gura dugu", adierazi zuen EAJko zinegotzi Iñaki Nafarratek. Jeltzaleek egindako eskaerei beste bat gehitu zien Bilduk, herritarrak Garoñaren irekieraren kontra egingo diren mobilizazioetan parte hartzera deituz. Amaieran, aho baten onartu zen.


Uztartu | Klitto!\nItsaso B 2017/04/24 Iruzkinik ez\nItsaso B 2017-04-24\nOrain pare bat hilabete Medeak Transfeministak taldetik Nagore Iturriozek kontaktatu ninduen Donostiako Emakumeen Etxean lodiaktibismoari buruzko hitzaldia emateko. Transfeminismoa bezain esanguratsua den zerbaiten hastapenetan parte hartu duen norbaitekin hitzegiterakoan, ez da bitxia urduritasuna sentitzea nire izaera honekin. Beraz, ez zitzaidan arraroa egiten, mezuak elkartrukatzen genituenean, nire ezjakintasun konplexu hau zarataka burmuineko tolesturetatik zebilkidala entzutea. Baina, horrek erakutsi zidan, aurreiritziak aurreiritzi, gauza bat nire pertzepzioak direla, eta beste bat errealitatea. Hain eroso sentitu nintzen bertan hizketan, sorpresa ikaragarri ona eraman nuela! Horrexegatik, kontatu behar dudala iruditu zait.\nAlde batetik, betidanik aisialdia oinarritzat edukita existitu izan den morroska mardul masailgorriaren arketipoa. Beste aldetik, bizitzeko gorputz masa nahikoarekin, batetik bestera zazpi gauza batera egiten dabilen, multitasking famatuaren genesiaren sortzailearen arketipoa. Bi mundu ezberdin? Araututako mundu berean bizitzeko eretako bi.\nHemen, pilaketa ekonomiaren antonomasia: janaria, haragia, esfortzuarekin konkistaturiko espazioa. Gehiegikeriazko gehiegikeria. Han, subsistentzia ekonomiaren pertsonifikazioa: erantzunkizuna, zorroztasuna, esfortzuarekin konkistatu gabeko espazioa. Biok emakume izateari utzi diogula argi daukagu gure gorputzen prozesuak direla medio. Hala ere, hainbat eta hainbat galdera. Zergatik gorputz ezberdinak konparatzeko eta kontrajartzeko inertzia hori? Zergatik dikotomizatzeko joera madarikatu hau? Zergatik “benetako emakumeek kurbak dituzte”? Zergatik “kilo batzuk argalduko bazenitu zeinen ondo egongo zinatekeen”? Ez gara izaki estatikoak. Gure gorputzak “ziren moduan”, “diren moduan” eta “izango diren moduan” existitzen dira. Gorputz funtzional bikain hauek, heste mehe eta heste lodi bana badituzte, nor gara gu, nor zarete zuek, egunerokotasunaren kontzeptualizazioaren izenean, gure artean ezberdintasun antitetikoak seinalatzeko, aniztasuna baikorra izango ez balitz bezala?\nEgia da itsusifobia eta ederpribilegioaren teorizazioan gabiltzan honetan, argaltasuna, loditasuna, nutrizioa… hots, gure itxuran influentzia duten faktoreek orokorrean, Euskal Herrian duten pisu edo/eta pisu eza aztertzeko xedea dugula. Hau da, gure itxura fisikoaren inguruko hausnarketa konkretuak sortu nahiko genituzke, beti ere zapaltzen dugun lur eta okupatzen dugun espazio honetan ikusten dugunaren arabera, orokortze sinplistetan erori gabe. Dena den, ikaragarri argi daukaguna da, emakumeon, edo emakume izateari utzi diogunon, arteko hedonismo eztabaidaezinetik egin nahi eta behar dugun zerbait dela.\nHau bai sorpresa, orduak eta orduak hitz eta pitz eman ostean, konturatu ginenean gure narrazioak eta narrazio hauen analisiak, erabat paraleloak zirela! Deskubrimendu extra bat ere egin genuen: hitzek, komunikazioak, experientzien elkartruke gardenek, inposaturiko beste edozein ekintzaren zentraltasuna deuseztatu egiten zuten. Elkarri hitz egiterakoan, geure buruak eta gorputzak ardatz moduan jarriz, beste edozein egiteke geneukan ariketa, bigarren maila batera mugitzen zen. Zergatik? Gu geu, egiazkotasunetik igorle, hartzaile, kanal eta mezu garenean, testuinguruak bost axola digulako. Egoten, izaten, testuinguru propioa sortzen dugu, gu garelako beharrezko zaigun testuinguru bakarra. Ofizialtasunak, normaltasun eta normatibitatearen Lucrecia Massonek azaldutako ditxosozko “linea”k gurekin jai dauka. “Linea” zaintzera eta onargarria denaren linea estu hori ez igarotzera behartzen gaituen jendarte horrek-honek gugan kontrola ezartzearen konnotazio iraintzailea hankatartetik pasatzea erabaki dugu inongo asanbladarik gabe. Gu, gurera. Bazterretara bultza gaitzakete nahi duten beste, baina ez dakitena da, gure konpas, denbora eta jakintza propioekin erdigune anitzak birsortzeko gai garela elkarrekin batzen garenean.\nUtzi bakean gure gorputzak. Gure gorputzak gureak dira. Gure gorputzak, gure erabakiak.\nargala ederpribilegioa itsusifobia itxura lodia lodifobia\nAurrekoa Profesionaltasunaren itzalean\nHurrengoa “Arkitektura jendarte jakin bateko baloreak materializatzen dituen tresna da eta ankerkeria asko egin daitezke hura erabiliz”


Herri Ondarea :: Bilboko kolegioak\nBilbon hiru kolegio famoso egon ziran: Santiago Apostol, Eskolapioak eta Jesuitak. Bigarren mailan Plaza Barriko Maristak egozan. Euren kolegioaren aurrez aurre nesken kolegio bat egoan, El Pilar, Franciscanas de Montpelier kongregazinokoena.\nKolegioen arteko lehiak eta pikeak oso famosoak ziran; ez bakarrik kirolean, baita beste arlo batzuetan be: Santiago Apostol vs Jesuita vs Eskolapioak. Esate baterako, lehen cuarto y revalida eta sexto y revalida egiten eben, eta gero institutura joaten ziran. Lehia eukiten eben ea zein kolegiotako ikasleek atera ebezan emaitzarik onenak. Ikasleak be euren koloreak defendiduten saiatzen ziran.


Piztu da sumendia : Oarsoaldeko Hitza\nIragan berri den udari penaz begira baino, haserre sumatzen dut jendea. Izan liteke konturatu garelako izurriari bizirik eustea baino gehiago dela bizitzea, izurri garaian bizirautearekin konformatu bagara ere, orain bizitza zukutzea baitugu helburu. Ez dakit. Arrazoia edozein dela ere, sutan dago ingurua: suminduta, muturtuta, amorratuta, liskartuta, aharratuta eta koleratuta. Azaletik zaio jendeari sumendia ateratzen, sumendi-erupzio tankerako bat bere baitan pizten.\nJokin Urainek aipatu zuen behin haserre kronikoan bizi denak haserrearen lubakian aurkitzen duela agian zorion moduren bat. Akaso munduan ez, baina bere erretxinean konforme barru kiskaliarekin inguru guztiei su emanez, inoren onik ezin jasanez, haserrean bizitzea balitz bezala edozer konpontzeko modua, bidea. Haserre hori kenduz gero, heldulekurik gabe sentituko litzateke beharbada jende andana. Alabaina, haserreek ere behar izaten dute inoren baitan bizi inoiz.\nNigan babestu da arrangura azken egunetan. Sutan nago ni ere. Sua: zerbait erretzen denean gertatzen den bero eta argi jalgitzea. Bi begiradek sortzen dutena. Suaren bila aritu omen ziren lehen gizakiak, eta orain sutan nago ni, sorginak Inkisizio garai hartan lez.\nLa Palma irlako sumendi bat jarioan hasi zen irailaren 19an. Galda bizian, borborka, herensuge baten antzera uharteko lur guztiak kiskaliko zituela aldarrika. Irla hura Espainia delako ari dira jo eta su haren berri ematen, baina. Marka da gero, berriz ere hemengo hedabideak Euskal Herritik kanpoko nonbaitera begira izatea. Hori bai hegozentrismoa, hori. Beti hegoko gertakariei lehentasuna ematen, Ebrotik behera bada, hobe. Zuek su. Eman su beldurrik gabe, eta ke artean itoko zarete.\nPatxi Zubizarretaren Pospolo kaxa bat bezala liburuak ezin hobe deskriba dezake sentitutakoa, izan ere, ordutik «nire barrenean ehunka, milaka sumendi piztu dira egunotan; erraiak sutan, su goritan sentitu izan ditut, harik eta, laba guztia isuri ostean, nire barrunbeak hozten hasi diren arte». Badut sumendi harroa apaltzeko gogoa.\nGugandik bi mila eta bostehun kilometrora dagoen laba dabil denon ahotan. Inork gutxik ezagutuko du, ordea, laurogeita hamar kilometro eskasera dagoen Iruñeko Laba, Nafarroako hiriburuko euskaldunon komunitatearentzako elkargunea: euskararentzat eta euskal kulturarentzat sortutako gunea, topagunea, gozagunea, sorgunea.\nLaba sareko kideek Iruñeko Gazteluko plazan duten egoitza atontzen eman dute uda. Behar adina babes jaso zuten ekainean abiatutako finantzaketa kolektiboan, eta obra nagusia egiteko baimenaren zain daude orain. Euskara ikusgarri eta entzungarri egin nahi dute, erakargarri, eskuragarri. Oiartzualdeko euskaldunak trinkotzeko, indarrak batzeko eta proiektu berriak sortzeko gure eskualdean halako espazio baten beharrik ez ote dugun galdetzen diot neure buruari. Euskara erdigunean jarrita bizi nahi dugulako, guztiok gara magma. Guztiok sor dezakegu erupzioa. Eztanda egiteko unea da. Badator LABA.


Araba Gasteiz Mobility Lab aurrera doa - Diario de Noticias de Alava\nAraba Gasteiz Mobility Lab aurrera doa\nProiektua kudeatuko duen fundazioan sartuko da Udala; Arabako Foru Aldundiak ere parte hartuko du\neunate f. domínguez 14.01.2022 | 23:46\nUdalak eta Aldundiak akordioa sinatu zuten eguneko irudia. J. Muñoz\nGASTEIZ – Araba Mobility Lab-ek aurrera jarraitzen du, eta atzo beste urrats bat eman zuen. Mugikortasun iraunkorreko, logistikako eta garraioko ekimen lehiakorretarako proba-banku gisa balio nahi duen laborategia da. Gainera, esparru pribatuko hamar bat bazkidek hartuko dute parte proiektu horretan, eta ardatz eraldatzaile bihurtuko da, atzo Arabako Foru Aldundiak eta Gasteizko Udalak adierazi zutenez.\nHala, atzo egindako aurkezpenean, Gasteizko alkate Gorka Urtaranek etorkizuneko mugikortasuntzat jo zuen proiektu hori, eta hiria hura aurrera eramateko agertoki ezin hobea dela ziurtatu zuen. "Gasteiz Green Deal Planaren oinarrietako bat izango den proposamen berri hori gauzatzeko leku perfektua izateko osagai guztiak ditu Gasteizek. Etorkizuneko mugikortasuna eraikiko dugu, enpresa eta erakundeen artean, lankidetza publiko-pribatua sustatuz eta aliantzak eratuz", adierazi zuen. Hala, eta ildo horretatik jarraituz, Udalak beste urrats bat eman zuen atzo goizean proiektua martxan jartzeko. Osoko bilkurari Mobility Lab kudeatuko duen fundazioan sartzeko baimena eskatzea onetsi zuen Tokiko Gobernu Batzarrak –aldundiak ere parte hartuko du fundazioan–, eta fundazioaren estatutuak onartzea. Ekimen horretarako formularik egokiena fundazioarena dela erabaki dute erakundeek, "kudeaketa erabat publikoa izateko borondatea eta beste erakunde pribatu edo publiko batzuek baliabide-zuzkiduran lankidetzan jarduteko aukera uztartzea ahalbidetuko baitu. Beste formula batzuk baino egonkorragoa da fundazioa, independentzia eta gardentasun handiagokoa", azaldu zuten. Azken buruan, udalbatzak baimendu beharko du Udala fundazio horretan sartzea. Lehen urtean, 153.000 euroko ekarpena egingo dio Udalak fundazioari.\nIldo horretan, eta gaineratu zutenez, fundazioaren helburuak, onartutako agirien arabera, bat baino gehiago izango dira: lehenik eta behin, Gasteizen eta Araban berrikuntza erraztea da helburu nagusia, esperimentazio-espazioak sortuz eta proiektuak sustatuz. Gainera, administrazio publikoaren, enpresen eta ikertzaileen eta irakasleen arteko topaleku, elkartruke eta lerrokatze gune izatea ere du helburu. Bestalde, kanpoan eta barruan test dualeko espazioak eskaintzea, mugikortasun-laborategiaren funtzionamendu operatiboa markatuko duten prozesuak eta metodologiak diseinatzea, finantzaketa-iturriak dibertsifikatzea eta finantzaketa-ereduak aztertzea, konponbide teknologikoak eragin sozialera bideratzea eta herritarrek lan-ildoak zehazteko eta proiektu berritzaileak garatzeko unean dituzten benetako beharrak kontuan hartuta, eta teknologian oinarritutako produktu eta zerbitzu berriek gizartean duten eragina aztertzea besteak beste. Gainera, "aldez aurreko azterketaren eta ebaluazioaren bidez, herritarrekin aktiboki lankidetzan aritzea, mugikortasunaren arloan konponbide eta politika publikoak garatzeko", helburu hori ere badu gaineratu zutenez aurkezpenean.\nHelburuak betetzen "Helburu horiek betetzeko, garrantzi handikoa izango da proiektura biltzea Mercedes-Benz, Michelin, Talgo, CIC energiGUNE, Tecnalia, Euskadiko Mugikortasun eta Logistika Klusterra, Arabako Parke Teknologikoa, EHU, Eusko Jaurlaritza eta Sernauto. Munta handiko eragile horiek ere fundazioko kide izango baitira. Eta beste enpresabururik ere bildu ahal izango da bertara, proiektu zehatzetan lankidetzan jardun nahi izanez gero", gaineratu zuten Gasteizko Udaletik atzo.\nGasteiz Araba Mobility Lab esplorazio-espazio fisiko gisa pentsatuta egongo da, "aukera emango baitu mugikortasunaren eta logistikaren arloko berrikuntza garatu eta baldintza errealetan testatzeko", azpimarratu zutenez.\nHorretarako, laborategien eta bestelako espazioen ekosistema gisa diseinatuko da, "alde ugariko proiektu eta lankidetza berritzaileak bertara egokitzeko", ondorioztatu zuten Gasteizko Udaletik eta Arabako Foru Aldundiatik egindako aurkezpenean. Atzo beste urrats bat egin zen gizarte osoarentzat onuragarria izango den proiektu honetan.\n"Leku perfektua izateko osagai guztiak ditu hiriak. Etorkizuneko mugikortasuna da"


euskalherria's sketchcrawl: Balmasedako zirriborroen erakusketa\nBalmasedako zirriborroen erakusketa\nBoinas La Encartada Museoan egin genituen marrazki gehienak erakusgai daude Balmasedako "Pintxo i Blanco" tabernan. Oso muntaia xumea baina eraginkorra, bi erakunde horiek 47. SketchCrawlaren arrakastan izan zuten partaidetza eskertzeko.\nBalmasedara hurbildu zinetenok ere hotza gainditzeko beroa sortu zenuten. Bazkaldu genuen putxerak giro eta zapore ezin hobeaz marrazteko parada eman zigun bezala.\nHurrengo egunetan pasatuko naiz berriro argazki gehiago egitera, Huescatik itzuli eta gero ziur aski. Nahi duen orok uda osoa izango du zuen ekarpen grafikoarekin gozatzeko.\nPublicado por Arte Bizkarra Kulturgintza en 11:41\nEtiquetas: 47th Sketchcrawl, Balmaseda


Joxemari Iturralde (Jimu)\nZazpi urtetako epea bete zenean, Buruzagiak ordezkariak batu zituen palazioan. Aukeratuak pozik zeuden, azken aholkuak ongi ikasiak eta jendea zai irtetzeko mementua ailega zedin lehenbailehen. Oskarbi eta aratz zegoen arrastiri batetan joan ziren lau ordezkariak lau puntu kardinaletaruntz, herriarentzat zoriontasun bila bidali zituzten, atzerrian nola bizi ziren eta zer egiten zuten zoriountsu izateko ikas zezaten eta horretarako behar den tresnaz jabe zitezen. Aintzinako ohitura zen itzultzean ekarritako gauza guztiak erakustea eta ikusitakoak kontatzea, miresgarri balira. Baiezkoa eta azken eritzia buruzagiak eta zaharrenek zuten, enparantza nagusian biltzen ziren, egun handia izaten zen eta festa ugari.\nEdozein zaldirik baino arinago alde egiten du denborak, eta hala joan ziren egunak eta urteak. Baina ez dago ezer gehiago irauten duenik esperantzadun jendearen oroipenak baino. Herri hartako jende hura ikusita, edozeinek esango luke haien itxadopen eta desioa zoriontasunaren irudi berbera zela. Negua hotza izaten da, eta luzea oso, jende hura zahartzen joan zen, makaltzen. Neguan apoharmatua lurpean ostentzen den moduan, desagertzen dira ilusio eta gogoak.\nLehen ordezkariak ez zuen ia ezer ekarri itzuli zenean, ez zelako laztu erabat ikusi zuenaz. Alperrikako bidaia izan zela, etxean bezain ongi inon ez zegoela egoterik eta ez zuela merezi hortik ibiltzeak bueltaka, noraezean. Kristalezko antoisin berdea erregalatu zioten hauts bereziak urtzeko, baina ez zen guztiz segur zertarako ote ziren.\n—"Naiko jende arraro badabil mundu hortatik", esan eta etxera erretiratu zen betiko.\nBigarrena erdieroturik etorri zen hainbeste gauza lazgarri eta okaztagarriak ikusi zituenean. Baina mutu itzuli zen, ez zuen ezer kontatu nahi, hitz egin ordurako urrikigabe hilgo zela pentsatzen baitzuen. Zahartuta eta gaztetasuna galduta, haren aurpegiak ez zuen inolako adierazpenik adierazten. Ez irriparrerik, ez negarrik, ez deusik. Herioren adiskidetzat har zitekeen. Jendeak ez zekien zer pentsa horretaz. Batzuek, guztiz harriturik, zioten:\n—"Agian, halako dontzeila paregabeek zoratu dute".\nIparralderuntz joan zena pozik itzuli zen, antza denez, normalago etorri da, zioten, bidaiak ez dio kalte handirik egin. Baina ez zen egia osoa. Lehenbizi han urrutiko ohiturak azaldu zizkien, gero haien legeak erabiltzeko modurik egokiena eta ia zergatik ez zuten ikasi behar usario haik, hainbeste jendek bezala. Pixkana pixkana hasiko balira agudo moldatuko liratekeela-ta. Jendeak, derrigorrezko gauzetan gertatu ohi den bezala, berehalaxe susmo txarra hartu zion. Eta kanpoko legeak erabileraztean izaki bihur, gaizto eta anker bihurtu zen besteengan. Berak zioenez kanpoko usarioak egokitu besterik ez zuen egiten, atzerrian ohi egin dena, herria eraberritu soilik. Hala eta guztiz, besteen eritzian deabru bera zen. Tranpa eta zikinen bitartez, jendea bildurtuz, gezur eta maltzurkeria erabiliz, jabe bihurtu zen. Buruzagi. Lehiakide susmatzen zuen guztia eta aurkako izan zitezkeen denak zapaldu zituen gogorki. Ordurainoko Buruzagia hil zuenean hitzaldi izugarria bota zien Herriaren handiztapena orduantxetik, orduan bertan hasten zela eta. Biharamunean, bere erresumako mugetatik irtetzea galerazi zien lege baten bitartez, eta nahiz eta antzinako ohitura bat hautsi beharra izan, lau ordezkari lau puntu kardinaletaruntz bidaltzea berriro debekatu zuen betiko.\nHegoalderuntz joandako ordezkaria ez zen inoiz itzuli.


Kontrajokoak — Arteleku.net\n2008/09/08 - 2008/09/12 | Arteleku\n— etiketak: Bideoa\nBideo-jokoak nazioartean izaten ari diren goraldia, bai aisialdirako industria gisa – ekonomikoki zinemaren eta musikaren industriak batera adina bolumen metatu duela jada -, eta bai egungo arte adierazpen berrien artean ere, izan da honako lantegi hau antolatu izanaren arrazoia.\nZuzendaritza: Juan Antonio Álvarez Reyes\nIrakasle-hizlariak: Mckenzie Wark, Yan Duyvendak, Iñaki Gracenea, Molleindustria eta Tobias Bernstrup\nParte-hartzaileak, gehienez: 15\nBideo-jokoak nazioartean izaten ari diren goraldia, bai aisialdirako industria gisa – ekonomikoki zinemaren eta musikaren industriak batera adina bolumen metatu duela jada -, eta bai egungo arte adierazpen berrien artean ere, izan da honako lantegi hau antolatu izanaren arrazoia. Zalantzarik gabe, aisialdia betetzeko modu honek, gazteen artean arrakasta itzela izaten ari denak, helarazten duen mundu ikuskera aztertzea beharrezkoa da. Gure ikusizko kulturaren barne, era berean, bere eremuaz harago iristen diren irudi ahaltsuak eskaintzen ditu, ikusizko beste eremuetan eragina izatera iritsiko direnak, esate baterako, zineman, publizitatean edo ikusizko gainerako arteetan. Arlo hau lantzen duten artistek abiapuntutzat dute jarrera nabarmen kritikoa, bai sortu izan diren gizartearekiko eta baldintzapen politikoekiko, bai bitarteko horrekiko berarekiko.\nHiru izan litezke aztertu beharreko ardatzak, zerikusia dutenak, hain zuzen ere, arteari nahiz gizarteari atxikitako arazoekin: arriskua, simulazioa edo itxuraketa, eta bortizkeria. Arriskua aztertzeko Ulrich Beck pentsalari alemanaren teoriak hartuko dira abiaburutzat, eta haren Risikogesellchaft lana (Arriskuaren gizartea), “orokortutako arduragabekeria” egoera batez ari baita bertan; beste aldetik, Jean Baudrillarden teoriak –zendu denez gero- eta simulakroaren garaipenari buruz egin zuen saiakera, hau da, itxuraketa errealitateari nagusitzen zaiola, ordezkatuz eta haren lekua hartuz; eta azkenik, Paul Virilio, eta beldurraren, bortizkeriaren eta horien gaineko produkzio mediatikoari buruz hark egindako azterketak, Politics of the Very Worst (Okerrenaren politikak), edo Art and Fear (Artea eta izua) lanetan azaldu izan dituenak. Ildo kontzeptual horien bidez, bideo-jokoen eremura ekar daitekeen esparru teoriko bat eratuko da, izan ere, haren alderdi erabakigarrienetako bat baita arriskua eta bortizkeria nabarmen agertzen dituzten mundu paraleloen itxuraketa; eta, azkenik, aipamena egingo zaio aukera berrietan saiatzeko premiari –nahiz eta porrotaren zantzuak ere oso agerikoak izan-, baita ere joko ororen ezaugarri oinarrizko bati: errepikapena eta entrenamendua.\nAstelehena, irailak 8\nGoizean (4 ordu): Mckenzie Warken teoria-lantegia.\nBiografia: Mckenzie Warkek (Newcastle, Australia, 1961) New Yorkeko Eugene Lang College ikastetxean Komunikabideak eta Kultura irakasten du, eta hiri bereko New School for Social Research ikastetxean, Soziologia. Hainbat saiakera lan idatzi ditu, eta bereziki egin da ezagun bere azken argitalpenei esker: A Hacker Manifesto (2004) eta Gamer Theory (2007), biak Harvard University Press argitaletxean emanak.\nAsteartea, irailak 9\nGoizean (4 ordu): Yan Duyvendaken lantegia\nArratsaldean (2 ordu): Yan Duyvendaken lantegia\n20.00etan: Yan Duyvendaken performancea\nBiografia: Yan Duyvendak (Herbehereak, 1965) Genevako Ècole Supérieure des Beaux-Arts Arte Ederretako goi mailako ikastetxean irakasle da. Bakarkako erakusketak egin izan ditu St-Galleneko Kunstmuseum eta Genevako Attitudes museoetan, eta horrez gain, performanceak eratu izan ditu, besteak beste, honako lekuetan: De Appel (Amsterdam), Centre Georges Pompidou (Paris), Reina Sofia museoa (Madril) eta Musée d´Art Contemporain (Lyon).\nAsteazkena, irailak 10\nGoizean (4 ordu): Iñaki Gracenearen lantegia\nArratsaldean (2 ordu): Iñaki Gracenearen lantegia\nBiografia: Iñaki Gracenea (Hondarribia, 1972). Artista. Bakarkako erakusketak egin izan ditu honako arte-galerietan: Distrito Cua4tro (Madril), DV (Donostia) edota Garaje Regium (Madril). Rambling Space, instalazioaren egilea da, hau da, bideo-joko bat, eta espazio abstraktu bat arakatzen da bertan.\nOsteguna, irailak 11\nGoizean (4 ordu): Molleindustriaren lantegia\nArratsaldean (2 ordu): Molleinsdustriaren lantegia\nBiografia: Molleindustria artista, diseinatzaile eta programatzaile italiarrez osatutako taldea da, eta beraien lanak helburutzat du bideo-jokoen inplikazio politiko nahiz sozialen gaineko eztabaida piztea. Prozesu horretan hedabideetako ekintzaileekin, sareko artistekin, zaletuekin, kritikariekin, eta aurka egiten dutenekin elkarlanean aritzen dira. Orain arte beren produkzio osoa Flash euskarrian eratu izan dute, eta Interneten eskuragarri jarri, ohiko banaketa bideak saihesteko asmoz.\nOstirala, irailak 12\nGoizean (4 ordu): Tobias Bernstrupen lantegia\nBiografia: Tobias Bernstrup (Gotheburg, Suedia, 1970) artista eta performerra da. Bakarkako erakusketak egin izan ditu, honako lekuetan: Andrehn-Schiptjenko (Stockholm), Genevako Centre d’Art Contemporain arte garaikidearen zentroan, Salamancako Artium Da2, Tokyoko Palais-en, edota Stockholmeko Moderna Museet museoan.\nJuan Antonio Álvarez Reyes (Badajoz, 1966). Arte kritikaria eta erakusketen koordinatzailea da. “ABC” egunkariaren astekari kulturalean eta “Artecontexto” aldizkarian parte hartu ohi du. 2008an honako erakusketen koordinatzaile izan da: Geopolíticas de la animación (Vigoko Arte Garaikidearen Museoa), Try Again (Madrileko La Casa Encendida zentroa, eta Donostiako Koldo Mitxelena Kulturunea), Psicogeografías (Madrileko Autonomia Erkidegoa), eta mil veras, mil prinzessinen, mil centralias (Mostoles-eko Centro de Arte Dos de Mayo zentroa).


Iritsi da NOS4A2ren izua Euskaltelen telebistara | Euskaltel Blog\nIritsi da NOS4A2ren izua Euskaltelen telebistara\nIaz AMCk zur eta lur utzi gintuen The Terrorekin; bada, bide beretik dator berriz ere: telesail berri honek ez dizu utziko lasai lo egiten! Argumentua iazkoa baino are beldurgarriagoa da. NOS4A2 izaki hilezkor baten istorioa da; gizon zahar bat da, Amerikako bigarren mailako errepideetan dabilena Rolls-Royce zahar batekin, egoera ahulean dauden haurrak (familia desegituratuetakoak) bilatu eta haien arima lapurtzen.\nCharlie Manxek, banpiro espiritu-zurrupatzailearen bertsio moderno eta gaiztoak, haurrak bereganatzeko, esaten die lurralde zoragarri batera eramango dituela, non beti Gabonak baitira eta ia ezinezkoa baita zoritxarrekoa izatea. Agindutako lur hori Christmasland da; baina izen magiko horren atzean heriotzaz haraindiko paraje ilun eta hotz bat dago, banpiroaren burua bezain bihurria. Eta han geratzen dira txikiak… edo haietatik geratzen dena.\nItxura ona du, ezta? Bada, Vic McQueen izeneko nerabe baten eskutik dator telesaileko argitasun apurra. Ia edozer aurkitzeko dohaina duela ohartu da Vic. Ahal duen guztietan, Vicek ihes egiten du bere aita alkoholikoarengandik, basora joateko… Eta Manxekin egin du topo bidean. Hortik aurrera, bere bizitza erabat aldatuko da, eta lapurtutako txikiak berreskuratzen jarriko du bere indar guztia.\nA ze istorioa, ezta?. Serieko bi protagonista nagusiak Zachary Quinto eta Ashley Cummings. Eta badakizu nork idatzi duen telesailaren inspirazio-iturri izan den liburua? Bada, Joe Hillek, Stephen King beldurrezko eleberrien idazle ospetsuaren semeak. Esan liteke denok beldurrak airean jartzeko gaitasun osoa jaso duela aitarengandik… Hillek berak esana du Charlie Manxi buruz “autobideetako Drácula” dela, eta modu oso grafikoan azaltzen du bere istorioa zer tonutakoa den: “Ez da batere atsegina hilerri batean egonda gabon-kantak entzutea”. Besterik behar duzu?\nNOS4A2ren lehen denboraldiak 10 atal ditu, ordubetekoak, eta asteazkenean, hilaren 5ean, estreinatuko da, 22:30ean, AMC katean, Euskaltelen telebistako dialeko 42an. Beraz, aukeratu zure eserlekua, estresaren aurkako kuxin handi bat eta lagun on bat… eta presta zaitez dardarka hasteko!


Elena Odriozola 2022ko Andersen sarietarako hautagai izendatu dute | Etxepare Euskal Institutua\nIBBYk –nazioarteko gazte-liburuetarako irabazi asmorik gabeko erakundea– jakitera eman ditu 2022ko Hans Christian Andersen Awards sarietarako hautagaiak. 62 dira, 33 herrialdetakoak. Horien artean, Elena Odriozola euskal ilustratzailea dago. Proposamena OEPLIk – Haur eta Gazte Liburuetarako Espainiako Erakundea – egin du Galtzagorri Elkartearekin elkarlanean eta Etxepare Euskal Institutuaren babesarekin. Odriozolarekin batera, Jordi Sierra i Fabra idazle katalana dago 2022ko sarietarako hautagaien artean.\nAndersen saria haur- eta gazte-literaturaren alorrean ematen den sari garrantzitsuena da. Ez da lehenengo aldia Odriozola hautagaien artean dagoela. Aurten, esate baterako, hautagaia izateaz gain finalisten artean ere sartu zen euskal ilustratzailea. Izan ere, IBBYk lehenengo hautagaien zerrenda aurkezten du eta ondoren galbahea pasa, eta finalisten zerrenda iragartzen du. Hurrengo Andersen sariak 2022an emango dira. Finalisten zerrenda 2022ko urtarrilean iragarriko dute eta urte bereko martxo-apirilean, Boloniako Ferian, irabazleen izenak jakitera emango dituzte.\nBeste behin ere, Galtzagorri Elkarteak Andersen sarietara aurkeztu du Elena Odriozolaren hautagaitza, besteak beste haren lanak haur- eta gazte-literaturari egindako ekarpena ezinbestekotzat jotzen duelako.


Azcona (Nafarroa) :: 3DIGITALA\nZelaiez inguratutako muino batean finkatuta dagoen herriaren irudia. Etxaldea, aldapan zehar zabaltzen da. Behealdean San Martin parrokia dago. Erromaniko berantiarreko estiloko tenplua da, XIII. mendean eraiki zena. XVI. mendean zaharberritu egin zen, gotiko-errenazentista kanoei jarraituz. Bestalde, herriaren goialdean Mendigañako Andre Mariaren Basilika ikus daiteke. XVIII. mendeko lehenengo hamarkadan eraiki zen, Erdi-Aroko ermita bat zegoen lekuan.\n2474 x 1828 pixels\ntoponimoa: > NAVARRA > YERRI > AZCONA\nhitzak: Azcona Navarra paisaia herria landatarra zelaia nekazaritza San Martin parrokia parrokia San Martin erromaniko berantiarra XIII hamahiru XVI hamasei gotikoa errenazentista Mendigaña Andre Mariaren basilika basilika XVIII hemezortzi


Euskaraz, herrian eta familian Alaitz Ikastetxe publikoan | Plazaberri\nMartxan da 2017-2018 ikasturterako aurre matrikulazio Kanpaina. Aurre inskripzioa otsailaren 1etik 7ra egin daiteke eskatzen diren ziurtagiriak aurkeztuta, gainera urtarrilaren 25ean ate irekiak izanen dira ikastetxea ezagutzeko arratsaldeko 16:40etan\nIkasleek hiru hizkuntzatan jasoko dute baloreetan oinarritutako hezkuntza, kulturaren transmisioa eta aniztasunaren aberastasuna, euskara izanik guztiaren eragilea\nD ereduko ikastetxe publikoa da Barañaingo Alaitz eskola. 35 urteko esperientzia dute hezkuntza eleanitzean\nAlaitz ikastetxeko materiala eta giza baliabideak ezin hobeak dira lan hori baldintza onenetan egin ahal izateko\nBizikidetzarekin zerikusia duten esparru guztiei arreta berezia eskaintzen diote\nIkaskuntza kooperatiboan buru-belarri murgildu da Alaitz ikastetxea, irakasleen formazio bereziaren bitartez. Proiektu berritzaile honen bidez eskolako kide guztiek parte hartzen dute eskolako eguneroko lanean, talde-lanari indarra emanez, ikasle bakoitza eta ikasleri osoa izan dadin garrantzitsua. Ikasleek hiru hizkuntzatan jasoko dute baloreetan oinarritutako hezkuntza, kulturaren transmisioa eta aniztasunaren aberastasuna, euskara izanik guztiaren eragilea.\nD ereduko ikastetxe publikoa da Barañaingo Alaitz eskola. 35 urteko esperientzia dute hezkuntza eleanitzean, hizkuntzan murgiltzeko pedagogian oinarrituta. Horrela, ikasleek gaitasunik onenak bereganatzen dituzte Nafarroako bi hizkuntz ofizialetan (euskaraz eta gaztelaniaz), baita atzerriko hizkuntzan ere (ingelesez). Hori betiere, haurraren ingurunean, gertu, familia giroan.\nAlaitz ikastetxeko materiala eta giza baliabideak ezin hobeak dira lan hori baldintza onenetan egin ahal izateko. Esperientzia eta prestakuntza handia duen irakasleria egonkor batekin eta primerako instalakuntzetan.\nAlaitz Ikastetxe publikoak helburu jakin batzuk izanen ditu. Besteak beste, hiru hizkuntzetan ikastea, emaitza akademiko onak sustatzea, baloretan oinarritutako hezkuntza bultzatzea eta horrekin batera kulturaren ohiturak eta usadioak transmititzea. Hau dena, lagun arteko giroan egiteko asmoa helarazi nahi dute, baina ingurutik atera gabe.\nBIZIKIDETZA: Bizikidetzarekin zerikusia duten esparru guztiei arreta berezia eskaintzen diote. Horren eraginez, ikastetxeko giroa bikaina da lan hori egiteko.\nANIZTASUNAREKIKO ARRETA: Haur guztien ezaugarri eta hezkuntza beharrak aintzat hartzen dira, eta horien arabera egiten zaie jarraipena eta arreta berezia ematen zaie.\nIKASKUNTZA KOOPERATIBOA . Irakasleria osoa dago proiektu berritzaile honetan buru-belarri sartuta, ikasle guztiek talde lanean egiten duten lana eta ahalegina sustatzeko. Proiektu honi esker eta ekimen zehatz batzuen bidez, IKASLERIA OSOAK parte hartzen du gelako eguneroko lanean, eta ikasle bakoitzak sentitzen du proiektuan inportantea eta balio handikoa dela.\nAlaitz ikastetxe publikoaren proiektua sakonean ezagutu nahi bada, bertan bisita egiteko aukera dago. Zuzenean bertara joanez edo aurrez hitzordua eginez, 948286015 telefonora deituta edo honako email helbidean: cpalaitz@educacion.navarra.es. Ikastetxearen web orrialdea eskuragarri dago, alaitzikastetxea.educacion.navarra.es. Aurkeztu beharreko dokumentazioaren berri ikastetxean emanen dute.


Lege oharra - Axular Lizeoa\nMesedez, irakurri arretaz erabilera-baldintzak webgune hau erabili baino lehen. Webgune hau erabiliz gero, erabiltzaileak inplizituki baldintza hauek onartzen ditu. Horiekin bat ez bazaude edo zalantzarik baduzu, ez erregistratzea eta webgunea ez erabiltzea eskatzen dizugu.\naxular.eus, axular.net, www.axular.eu, www.axular.com eta www.axular.org domeinuak AXULAR LIZEOArenak da.\n2. ZER DA AXULAR LIZEOAREN WEBGUNE DELAKOA?\nOrain AXULAR LIZEOAren webgune batean zaude. Hori espazio elkarreragilea da eta AXULAR LIZEOAk sortu du produktu eta zerbitzuei buruz informazio handiagoa eskaintzeko. Webgune guztiek bezala, erabileraren eta pribatutasun-politikaren baldintzak bete behar ditugu. Nolanahi ere, aurreratu nahi dizugu gure nahia produktuak eta zerbitzuak modu dibertigarrian eta bizian eskaintzea dela. Ildo horri jarraiki, orri honetan ez dira produktuak zuzenean saltzen..\nWeb toki honetaz gozatzeko, erabiltzaileak nabigatzailea izan beharko du, hobe PCko edo Mac Intosheko nabigatzailearen bertsioa eguneratua bada. Halaber, monitoreak gutxienez 800 x 600 pixel izango ditu (handiago balitz, hobe) eta Macromediako Flash plug-in delakoa behar da. Azkenekoa doan deskarga daiteke hurrengo helbidetik: http://www.macromedia.com. AXULAR LIZEOAk beharrezkotzat jotzen dituen aldaketa teknikoak egin ahal izango ditu kalitatea, sistemaren eraginkortasuna eta errendimendua eta gai-sareetara eta Internetera konexioa hobetzeko.\n4. WEBGUNEAREN JABETZA ETA ERABILERA-MUGAK\nWebgune hau AXULAR LIZEOArena da. Markak, domeinu-izenak eta jabetza intelektualaren gainerako eskubideak AXULAR LIZEOArenak dira. Beraz, ezin daiteke edukirik laga, kopia, erreproduzi, argitara, karga, transmiti, bana edo ustia. Salbuespen bakarra webgune eta helburuekin bat webgunea erabiltzea da. Ildo horri jarraiki, deskarga eta kopia pribatuak egin daitezke, baina baldintza hauetan zehaztutako erabileretatik kanpo atera gabe. Aurrekoaren kontra eginez gero, egilearen edo AXULAR LIZEOAren jabetza-eskubideak bortxatuko dira. Edukiak hemen baimentzen ditugun helburuetatik kanpo erabiliz gero edo helburu horiek aldatuz gero, egilearen jabetza-eskubideak eta AXULAR LIZEOAren jabetza-eskubideak bortxatuko dira. Erabilera-baldintza hauetarako debekatuta dago eduki hauek beste edozein webgunetan edo sare informatikotan erabiltzea.\n5. WEBGUNEA DOAKOA DA\nKomunikazio telematikoan dagoen erabiltzailearen kontsumoa alde batera utzita, Webgune hau erabiltzeko ez da ezer ordaindu behar, hau da, bitarteko honen bidez ez ditugu zuzenean gure produktuak saltzen. Ildo horri jarraiki, Webgunearen erabilera ludikoa eta parte-hartzailea da eta sustapen-, ekintza- edo lehiaketa-helburuak nagusi dira. Hala, erabiltzaileak sustapen-ekintza bakoitzean eskainitako hobariak irabaz ditzake.\nErabilera-baldintza website delakoan aldatu gabe dirauten bitartean mantenduko dira. Ildo horri jarraiki, AXULAR LIZEOAk edozein unetan horiek aldatzeko edo deuseztatzeko eskubidea izango du. Aldaketa horiek webgunean bertan agertu beharko dira.\n7. BERMEAK BAZTERTZEA\nAXULAR LIZEOAk ahalegin handiak egin ditu web honek kalitatea izateko eta eskaintzen duen informazioan eta zerbitzuetan berariaz bermatzen du erabiltzaileen partaidetza. Hala eta guztiz ere, Internetek dituen ezaugarriengatik, AXULAR LIZEOAk ez ditu bermatzen webguneko edukiak, ezta webgunearen funtzionamenduaren eskuragarritasuna eta jarraipena ere. Gauza bera aipa dezak matxurak konpontzeari buruz. Halaber, zerbitzarian edo webgunean sistemarentzat birusak edo bestelako elementu kaltegarriak izan daitezke. Dena delakoa, halako ezer ez gertatzeko, etengabe lanean dihardugu. Nolanahi ere, AXULAR LIZEOAk webgune honen edukien erabilerari dagokionez ez du erantzukizunik.\n8. ERANTZUKIZUNAK MUGATZEA\nAurreko atalean adierazitakoaren ondorioz, eta internetek dituen berezitasunengatik, AXULAR LIZEOA ez da izango webgunearen edukiak erabiltzearen ondorioz edo ezin erabiltzearen ondorioz sortutako edozein kalte eta galeraren arduraduna, arduragabekeria barne, baina mugatu gabe. Are gehiago, ez du erantzukizunik izango AXULAR LIZEOAk edo AXULAR LIZEOAk baimendutako edozein ordezkarik kalteei buruz jakinean jarriz gero. Kalte eta galera guztiengatik, axolagabekeria barne, baina ez mugatuta, galerengatik eta eskaerengatik erabiltzailearen aurrean AXULAR LIZEOAren erantzukizunak erabiltzailea webgunera sartzeko ordaindutako zenbatekoa ez du gaindituko.\nAXULAR LIZEOAk ez du kontrolik webgunea erabil dezaketenekiko eta beren kokaguneekiko. Webguneko erabiltzaileak eta AXULAR LIZEOAk, bere eskumenei berariaz uko eginez, Donostiako Epaitegiek eta Auzitegiek agindutakoa beteko dute webgunearekin zerikusia duten erreklamazio eta gatazka guztietan.\n10. DATUAK BABESTEKO POLITIKA\nDatuak Babesteko Erregelamendu Orokorraren (EB 679/2016 Erregelamendua) 13. artikuluarekin eta Datu Pertsonalak babesteko eta eskubide digitalak bermatzeko 2018/3 Lege Organikoaren 11.artikuluarekin bat, AXULAR LIZEOA-k honako informazio hau ematen du kontsultak egin edo informazio eskatzen duten pertsonen inguruko datu pertsonalen tratamenduaren inguruan.\nArduradunaren nortasuna: AXULAR LIZEOA\nPosta helbidea: Arostegi Kalea, 10, 20009 Donostia, Gipuzkoa\nTel: 943 31 60 66\nProduktu eta zerbitzuen berri emateko.\nEstatistikaren ikuspegitik erabiltzaileen sarrerak ezagutzeko.\nZure datu pertsonalen tratamendurako legezko oinarria kontsulta egin edo informazioa eskatzen duen interesdunak helburu jakin baterako edo hainbatetarako ematen duen onarpenean dago. Zure datu pertsonalak ematea beharrezkoa da kontsulta edo eskaera erantzuteko. Tratamenduaren arduradunaren interes legitimoak asetzea, hornitzaileetan edo balizko hornitzaileetan zerbitzuak ematen dituzten kontaktuko pertsonen datu pertsonalen tratamenduari dagokionean.\nZure datu pertsonalei dagokienez, eskubidea duzu konfirmatzeko AXULAR LIZEOA zure datu pertsonalak tratatzen ari den ala ez, baita zehatzak ez diren datuak zuzentzea eskatzeko ere. Horretaz gain, datu horiek ezabatzeko eska dezakezu, besteak beste, datu horiek jasoak izan ziren helburua betetzeko jada beharrezkoak ez diren kasuetan. Gainera, egoera jakin batzuetan, zure datuen erabilera mugatu ahal izango duzu. Kasu horietan, AXULAR LIZEOA-k erreklamazioak egin edota horien aurreko defentsarako soilik gordeko ditu. Era berean, egoera jakin batzuetan eta zure kasu berezi bat dela eta, zure datu pertsonalen tratamenduaren aurka egin ahal izango duzu; kasu horietan, datuak tratatzeari utziko diogu, premiazko arrazoi legitimoetan edota balizko erreklamazioak egin edota horien aurreko defentsa kasuetan salbu. Zure datuen tratamendua baimendua den eta onarpenean edo kontratu baten exekuzioan oinarritua dagoen kasuetan ere eskubidea izango duzu eman dizkiguzun datuak modu antolatuan, ohiko erabilera eta irakurketa mekanikodun formatuan jasotzeko, baita horiek beste arduradun bati transmititzeko eskatzeko ere.\nCookiak erabiltzeari dagokionez, AXULAR LIZEOA-k honakoaren berri eman nahi dio erabiltzaileari: web tokiaren pantailetan eta orrietan zehar nabigatzen duenean, cookiak erabiltzen direla eta erregistratu diren erabiltzaileak hautematea eta zerbitzu pertsonalizatua eskaintzea dela beren helburua. Gainera, bisitaren data eta orduari buruz informazioa ematen dute, web tokiaren barruan zirkulazio-parametroak neurtzen dituzte eta bisita-kopurua balioztatzen dute. Horri esker, AXULAR LIZEOA-k eraginkortasunez bidera eta doi ditzake eskaintzen dituen zerbitzuak. Cookiak erabiltzailearen disko gogorrean gordetzen dira, baina bertan dauden datuak ezin daitezke irakur. Halaber, ezin daitezke beste hornitzaileek eratutako cooki artxiboak irakur. Cookiak ez dira inbaditzaileak, ezta kaltegarriak ere. Nabigatzailean ageri den aukeraren bidez desaktiba daitezke.\nErabiltzailearen erregistro-datuak pasahitzaren bidez babesten dira. Hala, bakarrik erabiltzaileak edo AXULAR LIZEOA-k erabil eta ikus, deusezta, berretsi edo ezaba ditzake datuak erregistrotik. Erabiltzaileari bere pasahitza inori ez ematea gomendatzen diogu.\nAzkenik, honakoa gomendatzen da: erabiltzaileak bere ordenagailua ez badu erabiltzen, www.axular.eus webgunetik irten baino lehen saioa ixtea ala nabigatzailea ixtea. Horrekin datu pertsonalak eta korrespondentzia inork ez erabiltzea ziurtatzen da, batez ere, ordenagailua beste norbaitek erabiltzen badu edo beste batzuekin partekatzen bada edo ordenagailua toki publikoan erabiltzen bada, hala nola liburutegian edo "Internet kafean".\n11. BALDINTZA HAUEK ONARTZEA\nWebgune hau erabiltzean, erabiltzaileak dokumentu hau arretaz irakurri duela onartzen du, baita ulertu eta aholkuak jarraitu dituela ere. Erabiltzailea datuak babesteko politikarekin edo aholkuekin ados ez badago, mesedez, ez erabili gure webgunea. Beharrezkotzat jotzen dugunean, erabilera-baldintzak aldatzeko eskubidea gordetzen dugu. Aldaketak eginez gero, erabiltzaileak webgune edo AXULAR LIZEOAren beste web guneak erabiltzen jarraitzen badu, baldintza berriak guztiz onartuko ditu.


Euskal Autonomia Erkidegoko hiri eta herrietan maiatzaren 11tik aurrera 30km/h — Gaztezulo\nEuskal Autonomia Erkidegoko hiri eta herrietan maiatzaren 11tik aurrera 30km/h\nEuskal Autonomia Erkidegoko hiri eta herrietan maiatzaren 11tik aurrera 30km/h Hiri eta herrietan trafikoa lasaitzeko araudi berria martxan jarriko da Euskadin maiatzaren 11tik aurrera. https://www.gaztezulo.eus/albisteak/euskal-autonomia-erkidegoan-maiatzaren-11tik-aurrera-30km-h https://www.gaztezulo.eus/albisteak/euskal-autonomia-erkidegoan-maiatzaren-11tik-aurrera-30km-h/@@download/image/bilbao-30kmh-kKgE-U110111044339bJB-624x385@El Correo.jpg\nHiri eta herrietan trafikoa lasaitzeko araudi berria martxan jarriko da Euskadin maiatzaren 11tik aurrera.\nGutxi geratzen da beraz, azaroaren 11an onartu zen zirkulazio arau berria indarrean jartzeko. Aldaketa hauen helburua trafikoa lasaitzea da EAEko herri eta hirietako erdiguneetan. Honela, ezingo da 30km/h baino gehiagoko abiadura hartu herri eta hirietako barrualdeetan. Bi errei baino gehiagoko bideak matenduko dira eta horietan 50km/h-ko abiaduraraino iritsi ahalko da, baina hori bai, beste batzuetan ordea gehiengo abiadura 20km/h-koa izango da, oinezkoentzako ere badiren bideetan hain zuzen. Udalerri askotan seinaleak jada ikusgarriak dira edo aldaketak gauzatzen ari dira. Araudi berri honek EAEko herri eta hiri guztiei eragingo die salbuespenik gabe.\nAbiadura gainditzen denerako isunak jada zehaztuak daude. Gutxienekoa 100 euro izango da, beti ere 50km/h abiadura ez badugu gainditzen, hortik gora 300 eurokoa izango da isuna eta gidabaimeneko bi puntu 51-60km/h doazenentzat, 400 euro eta lau puntu 61-70km/h doazenentzat eta 500 euro eta sei puntu 71-80km/h langa gainditzen dutenentzat. 81km/h gainditzen badira, arau-hausteak oso larriak izango dira, 600 euroko isuna ezarriko da eta gidabaimeneko sei puntu kenduko dira.\nDGT (Dirección General de Tráfico) izan da Espainiar Estatuan neurri hauen bultzatzailea, baina Europar Komisioaren bidea jarraituz. Azken honek dioenez, irtripu hilkorren hirutik bi hiriko erdiguneetan gertatzen dira eta biktimen erdiak oinezkoak eta txirrindulariak dira. Datuen arabera, ibilgailu batek bere abiadura 50km/h-tik 30km/h jaisten baldin badu, gelditzeko distantzia 53 metrotatik 36 metrotara jaisten da eta norbait hiltzeko arriskua %45etik %5era.\nIngurumenari aldaketa hauek egiten dizkion onurez ere hitz egiten du ikerketak. Kalkulatzen da soinu kutsaduraren %80 hirietan trafikoagatik izan ohi dela. Gainera, abiadura murrizteak oinezkoen kopurua igoko luke eta bizikleten erabilera %20 bultzatu.\nBilbo aitzindaria izan da trafikoa lasaitzeko borrokan. Honela, 2020ko irailaren 22an 300.000 biztanletik gorako hirien artean lehena izan zen munduan 30km/h jaisten abiadura.


La noviolencia en nuestros espacios colectivos y políticos - Donostia Entremundos\nLa noviolencia en nuestros espacios colectivos y políticos\nFecha: 14-15 mayo\nLugar Aiete Jauregiko Ghandi Aretoan\nBiolentzia eza gizarte borroken garapenean. Zergatik onartu biolentzia ezaren enuntziatuak? Nola garatu ditzakegu? Zeintzuk dira zailtasun nagusiak? Ze tresna izan ditzakegu aukera honen bizipena izateko? Galdera hauek arlo pertsonal, talde edo kolektibo eta publikotik landuko dira.\nGGKE, elkarte eta beste mugimendu eta plataformei zuzendua.\nMabel Cañada: sozialki aktiboa zenbait mugimendutan, MOCen eta mugimendu feministan, esate baterako, eta baita zentral nuklearren edo Itoitz urtegiaren kontrakoetan ere. Lakabe komunitatearen sortzaile-kidea. Bere kabuz hasi zen ikasten kolektibitatea sortzeko, taldean hitz egiteko, erabakiak horizontalki hartzeko estrukturak sortzeko... beste modu batzuen inguruan. Beste komunitate batzuetan ere trebatu da, Findhorn-en adibidez. Prestakuntza jaso du ere, IIFAC Prozesu Bideratzaileetan, Heziketa Esperimentalean, Indarkeriarik gabeko komunikazioan...\nDepartamentos de Cooperación y de DDHH del Ayuntamiento de Donostia


“La salud al mejor precio”, osasun publikoko desberdintasunak salatzeko ikuskizuna.\nMedicusmundi bizkaiak eta Tirante Plataformak “La salud al mejor precio” izeneko ikuskizun musiko-teatrala aurkeztuko du irailaren 17tik 30era arte Bizkaiko zenbait udalerrietan (Bilbo, Erandio, Getxo, Basauri, Santurtzi), Gipuzkoan lortutako arrakasta eta gero.\nTirante Plataformak osasun publikoa bidegabekoa eta desberdina den osasun batean bihurtzen ari dela salatzen du. Honen harian, pertsona guztien osasun arretako eskubidearen kontra egiten duten mehatxuei adi egotea gomendatzen du.\nObra hau Euskadiko medicusmundiko hiru elkarteek aurrera eramandako proiektu baten parte da, Osasun Publiko eta Unibertsalaren alde. Inequidades en el acceso a la salud” izena duena.\nFiled Under: Osasunerako eskubidea Tagged With: derechos humanos, medicusmundi bizkaia, Osasun eskubidea


bigcommerce garapenean aditua agentzia eta aholkularia - ordaindu klik bakoitzeko iq\nBigcommerce Garapen Zerbitzua\nBigcommerce merkataritza elektronikoko plataforma ezagunena da lineaz kanpoko eta lineako salmentak areagotzeko, zure enpresaren tamaina edozein dela ere.Ekintzailetza bultzatzen du kalitate handiko giltza eskuan merkataritza elektronikoko zerbitzuak kostu baxuan eskainiz. Bigcommerce denboran zehar enpresen eskakizunetarako auto-ostatatutako soluzio bihurtu da.Plataformak orrialdeak kargatzeko denbora azkarragoa eta erabiltzailearen esperientzia koherentea eskaintzen ditu zure lineako erosketa plataforman. Payperclickiq-ek Bigcommerce garapen-zerbitzu errentagarriak eskaintzen ditu denda elektronikoak ezartzeko, aldatzeko, eginbideak hobetzeko, gaien garapenerako, aplikazioen garapenerako, hirugarrenen Api integratzeko, denda optimizatzeko eta abar. Gure profesionalen eliteko taldea prest dago irtenbide pertsonalizatua eskaintzeko zure errendimendu handiko Bigcommerce webgunearen garapenerako zure eskakizun bereziak betetzeko. Bigcommerce-k errendimendu eta egonkortasun maila liderra du, ehuneko 99,99 baino gehiagoko batez besteko denborarekin. Bigcommerce garapenerako zerbitzuak eskaintzen ditugu, plataformari etekinik handiena ateratzen laguntzeko.\nBigcommerce Garapen Adituen Agentzia eta Aholkularia\nIkus ditzagun gure zerbitzuak\nBigcommerce Store Eraiki / Konfiguratu hutsetik\nBigcommerce merkataritza elektronikoko plataforma ezagunena da lineaz kanpoko eta lineako salmentak areagotzeko, zure enpresaren tamaina edozein dela ere.Ekintzailetza bultzatzen du kalitate handiko giltza eskuan merkataritza elektronikoko zerbitzuak kostu baxuan eskainiz. Bigcommerce denboran zehar enpresen eskakizunetarako auto-ostatatutako soluzio bihurtu da. Plataformak orrialdeak kargatzeko denbora azkarragoa eta erabiltzailearen esperientzia koherentea eskaintzen ditu zure lineako erosketa plataforman. Payperclickiq-ek Bigcommerce garapen-zerbitzu errentagarriak eskaintzen ditu denda elektronikoak ezartzeko, aldatzeko, eginbideak hobetzeko, gaien garapenerako, aplikazioen garapenerako, hirugarrenen Api integratzeko, denda optimizatzeko eta abar. Gure profesionalen eliteko taldea prest dago irtenbide pertsonalizatua eskaintzeko zure errendimendu handiko Bigcommerce webgunearen garapenerako zure eskakizun bereziak betetzeko. Bigcommerce-k errendimendu eta egonkortasun maila liderra du, ehuneko 99,99 baino gehiagoko batez besteko denborarekin.\nBigcommerce Gaiaren Integrazioa\nBigcommerce gaia pertsonalizatzen dugu, zure Bigcommerce gaia pertsonalizatzen eta aukerarik errentagarriena eskaintzen lagunduko dizugu itxura berezi eta bereizgarri batekin. Zure Bigcommerce dendan salmentak, markaren ezagutza eta bihurketa-tasak areagotzen lagunduko dizuten gai guztiz sentikorrak eta pertsonalizatuak eskaintzen ditugu.Diseinu pertsonalizatuko txantiloiak erakusleihoko orriei esleitzen zaizkie Stencil Gaiaren plataforma erabiliz: izan marka, edo kategoria, produktuen deskribapenak eta irudia, orriaren erantzuna eta konpromisoaren kalitatea. Faktore eta plugin horiek guztiak modu bikainean kudeatzen ditugu, esperientzia guztiz pozgarria eskaintzeko. Gure Bigcommerce garapen-enpresak mundu mailako zerbitzuak eskaintzera dedikatuta dauden Bigcommerce kodetzaileen talde dedikatua eskaintzen dizu. Bigcommerce gai berri bat garatzen edo lehendik dagoen bat pertsonalizatzen laguntzen dizugu Bigcommerce gaiekin.\nBigcommerce Gaiaren diseinu pertsonalizatua\nBigcommerce gaia pertsonalizatzen dugu, zure Bigcommerce gaia pertsonalizatzen eta aukerarik errentagarriena eskaintzen lagunduko dizugu itxura berezi eta bereizgarri batekin.Zure Bigcommerce dendan salmentak, markaren ezagutza eta bihurketa-tasak areagotzen lagunduko dizuten gai guztiz sentikorrak eta pertsonalizatuak eskaintzen ditugu. Diseinu pertsonalizatuko txantiloiak erakusleihoko orriei esleitzen zaizkie Stencil Gaiaren plataforma erabiliz: izan marka, edo kategoria, produktuen deskribapenak eta irudia, orriaren erantzuna eta konpromisoaren kalitatea. Faktore eta plugin horiek guztiak modu bikainean kudeatzen ditugu, esperientzia guztiz pozgarria eskaintzeko. Gure Bigcommerce garapen-enpresak mundu mailako zerbitzuak eskaintzera dedikatuta dauden Bigcommerce kodetzaileen talde dedikatua eskaintzen dizu. Bigcommerce gai berri bat garatzen edo lehendik dagoen bat pertsonalizatzen laguntzen dizugu Bigcommerce gaiekin.\nPertsonalizazio Ezaugarriak eta Iragazkien Garapena\nBigcommerce gaia pertsonalizatzen dugu, zure Bigcommerce gaia pertsonalizatzen eta aukerarik errentagarriena eskaintzen lagunduko dizugu itxura berezi eta bereizgarri batekin. Zure Bigcommerce dendan salmentak, markaren ezagutza eta bihurketa-tasak areagotzen lagunduko dizuten gai guztiz sentikorrak eta pertsonalizatuak eskaintzen ditugu. Diseinu pertsonalizatuko txantiloiak erakusleihoko orriei esleitzen zaizkie Stencil Gaiaren plataforma erabiliz: izan marka, edo kategoria, produktuen deskribapenak eta irudia, orriaren erantzuna eta konpromisoaren kalitatea. Faktore eta plugin horiek guztiak modu bikainean kudeatzen ditugu, esperientzia guztiz pozgarria eskaintzeko. Gure Bigcommerce garapen-enpresak mundu mailako zerbitzuak eskaintzera dedikatuta dauden Bigcommerce kodetzaileen talde dedikatua eskaintzen dizu. Bigcommerce gai berri bat garatzen edo lehendik dagoen bat pertsonalizatzen laguntzen dizugu Bigcommerce gaiekin.\nAplikazio pertsonalizatuen garapena\nGure Bigcommerce garapen-enpresarekin, zure mugak gaindituko dituzu zure kontsumitzaile-oinarria hedatzeko mugikorrentzako aplikazio pertsonalizatua garatzea besterik ez baduzu. Arakatzaileen artean bateragarriak diren aplikazioak sortzen ditugu zure bezeroei erosketa esperientzia leun bat eskaintzeko. Gure Bigcommerce Garapen Zerbitzuek Bigcommerce aplikazio pertsonalizatuak eta erabiltzeko errazak eskaintzen dizkizute zure lineako negozioaren gaitasunak zabaltzen laguntzeko. Esperientzia handia dugu bidalketa, posta elektronikoa eta ordainketarako merkataritza elektronikoko aplikazio sendoak diseinatzen eta integratzen. Zure negozioa hazten laguntzeko, Bigcommerce aplikazio pertsonalizatu bat sortzea Behar duzun aldaketa bakarra izan daiteke. Mahaigaineko esperientzia osoa aplikazio mugikor batean integratzeko eta migratzeko orduan adituak gara zure itzulkinak handitzeko. Bigcommerce Apps Bidalketa-moduluaren integrazioa geruza anitzeko enpresa mailan, baita Bigcommerce App Store-n aplikazioak argitaratzeko laguntza ere.\nPlataforma Bigcommercerako migrazioa\nGure profesional-taldeak zure merkataritza elektronikoko negozioa Bigcommercera arrakastaz migratzen lagunduko dizu, errenta, eskalagarritasun korporatiboa eta kontsumitzaileen irismena handitzeko. Ziurtzen dugu gure bezeroek gomendiorik onenak jasotzen dituztela eta haien datuak eta funtzionalitateak erraz migratzeko gai direla. Askoz garestia da, eta mota guztietako negozioetarako egokia da. Pertsonalizazio aukera errazak eta Apis eskuragarriak gunearen diseinua zure eskakizun espezifikoetara egokitzea ahalbidetzen du, eta migrazio-prozesua bera bihurtze-tasak areagotzen dituela ezagutzen da. Ez duzu zerbitzariaren gaitasun gehigarririk behar. Hodeian oinarrituta dago eta oso eskalagarria da. Integraziorik gabeko integrazioak Bezeroaren esperientzia hobetzen du zerbitzarien ostalaritzarekin, zerbitzarien mantentzearekin, software eguneratzeekin eta baita ostalaritzarekin lotutako kostuak kenduz. Migrazio aurreko eta osteko gure laguntzak esperientzia positiboa bermatzen du, zure negozio-plataformatik etekin handiena ateratzeko aukera ematen dizu.\nApi eta Ordainketa Integrazioak\nGure Bigcommerce profesionalek merkataritza elektronikoko gai ugari landu dituzte, katalogoen administrazioa, erabiltzaileen kudeaketa, ostalaritza-dendak, ordainketa-konexioak, segurtasuna, analitika, marketina eta abar barne. Era askotako bezeroentzako zailtasun horiek guztiak konpontzeko dugun ezagutzaren eta esperientziaren ondorioz, orain merkataritza elektronikoko irtenbide mota guztietan laguntzeko gai gara. Gure taldeko Bigcommerce garatzaile espezializatu bat ere kontratatu dezakezu zure beharrak asetzen dituen Bigcommerce proiektu zehatz batean lan egiteko. Gure malgutasuna eta sormena dira merkatuko garapen zerbitzurik hobetsienak bezala bereizten gaituztenak. Api eta Ordainketa Atebidearen Integrazioa Zure Bigcommerce Ecommerce webgunean erraz egiten dugu. Ordainketa aplikazioak kode irekiko programak dira, ordainketak kudeatzen dituztenak Bigcommerce administratzailearekin elkarreraginez. Api integrazioaren eraginik garrantzitsuena merkataritza elektronikoko produktuen kategoria ezberdinetan ikus daiteke.\nZergatik kontratatu Bigcommerce Garatzailea


Gaur, ekainaren 25ean argitaratu denez, honakoak dira bihartik aurrera izango diren arauak maskara erabiltzeari dagokionez:\nSei urtetik gorako pertsonek maskara erabili beharko dute honako kasu hauetan:\nEspazio itxi guztietan, bai erabilera publikoko lekuetan baita jendearentzat irekiak diren guztietan.\nAire zabaleko edozein espaziotan, pertsonen pilaketa dela eta, elkarren arteko gutxieneko distantzia 1,5 metrokoa izatea ezinezkoa denean. Etxe berean bizi diren pertsonen kasuan soilik egongo da salbuetsita maskara erabiltzea kasu hauetan.\nAireko, itsasoko, autobuseko edo trenbideko garraiobideetan, bidaiarien nasak eta geltokiak barne, edo teleferikoan, bai eta garraio publikoetan eta pribatuetan ere, baldin eta turismo-ibilgailuetako bidaiariak ez badira etxe berean bizi.\nAire zabaleko ekitaldi jendetsuetan, bertaratutakoak zutik daudenean edo eserita daudenean, baina pertsonen arteko 1,5 metroko distantzia mantendu ezin denean. Salbuespena izango da kasu honetan ere etxe berean bizi diren pertsonak baldin badira.\nHau horrela izanik eta maskara erabiltzeko derrigortasuna ez duten salbuespenezko kasuak kontuan hartu gabe, orokorrean araudi berriak bide eman du aire zabalean eta 1,5 metroko distantzia bermatuz gero maskara ez erabiltzeko. Distantziak mantentzen ez badira edo espazio itxian bagaude derrigorrezkoa izaten jarraitzen du maskararen erabilerak momentuz.


Moodle1 irakasleentzat: Komunikatzeko tresnak\nMoodleeren tresnen artean garrantzi handia dute irakasle-ikasle eta ikasleen arteko komunikazio tresnak. Hauek dira erabilienak:\nLetra lodia dutenak dagoeneko gutxi-asko ikastaro honetan erabili ditugu jada: irakasleak ikastaroaren informazioa bidali dizue jakinarazpenen bidez (norabide bakarreko mezuak) eta partaideen foroko mezuak jaso eta, agian, idatzi dituzu (norabide biko mezuak), egutegiaren bidez irakasleak adierazten dizu zein diren, besteak beste, entrega-epeak, inkestaren bidez irakasleak eskatu dizkizu datuak eta iruzkinak erabili ditu zure lanaren deboluzioa egitean adieraziz besteak beste nola hobetu daitezkeen lanak.\nKomunikazioa, partaideen arteko feed-backa, da Moodle eta beste baliabideen arteko diferentzia. Sites, Weebly, Simbaloo... norabide bakarreko komunikazioa duten baliabideak dira. Irakasle-ikasle arteko harremana eta Ikasleen arteko elkarlana sustatzeko komunikazioa lanabesa izateaz gain unitate didaktikoaren helburua ere bada, zeharkako gaitasuna lantzen baitu: komunikazioa, kasu honetan komunikazio digitala. Dudarik gabe aurrez aurreko komunikazioa aberatsagoa da baina hura posible ez denetan digitalizazioak gure esku jartzen ditu komunikatzeko aukera bikainak.\nAzken aldaketa: osteguna, 2019(e)ko abenduaren 19(e)an, 08:08(e)an\n◄ Ikastaroa bisitariei ireki\nJoan hona... Joan hona... Ikastaroaren ezaugarriak eta behin behineko programa Foroa Moodle erreminta modularra Moodle konstruktibista al da? Arrastatu elementuak dagokien atalera Nabigazio barra edo ogi apurren bidea Aginte panela Erakutsi zure aginte panela Zer moduz orain arte? Ikastaroen formatuak Zure ikastaroaren izena eta parametroak Ikasleak matrikulatu Ikasleak taldekatu Ikastaroa bisitariei ireki Laguntza! Zure ikastaroko jakinarazpenak eta foroa Moodleguneko foroan harpidetu nahi duzu? Baliabideak eta jarduerak: diferentzia Baliabide motak Edukia "orri" batean Edukiak bestelako baliabideetan Esteka edo URL bat gehitu Baliabideen balorazioa Gonbidatu ikasleak baliabideak aztertzen. Ikasteko Ingurun Birtualetan erabiltzen den terminologia Ikastaro honetako glosarioa osatzen Zure ikastaroko glosarioa prestatu Zure ikastarorako zeregin bat prestatu Errubrika H5P jarduera Bukaerako lanak Bukaerako ebaluazioa


Enplegurako prestakuntza programen kontsulta eta izena ematea\nEnplegua sustatzeko udal programa eta jardueren kontsulta eta izena ematea: enplegurako prestakuntza programak, lana bilatzen laguntzeko ekintzak, ekintzaileentzako prestakuntza...\nEnplegurako prestakuntza - Programazioa -\nBaldintzak | Dokumentazioa | Araudia | Izapidetzea\nLanean ari diren pertsonak edo langabetuak; laneratzeko aukerak hobetu, lan profila aldatu edo beren enplegu zein jarduerarekin lotutako gaien gaineko ezagutza handitu nahi dutenak.\nBaldintzak ikastaroaren araberakoak dira. Programa bakoitzari buruzko informazioa kontsultatu.\nBatzuetan agiri osagarriak eskatzen dira: (curriculum vitae-a, tituluak...). Programa bakoitzari buruzko informazioa kontsultatu.\nEskatzailea ikastaroan onartu ondoren ordainduko da matrikula. Deskontua egiteko eskubidea dutenek, edo matrikula ordaintzetik salbuetsita daudenek, ikastaroa hasi baino lehen egiaztatu beharko dute hori, prezio publikoei buruzko araudiari jarraituz (8.8 atala).\nMatrikularen zenbatekoa itzultzeko eskatzeko izapidea.\nUdal zerbitzuak eskaini eta jarduerak burutzeagatiko prezio publikoen araudia (8.8 atala).\nGasteizko Udalak antolatzen dituen lanaren bidezko prestakuntzarako ikastaro/programetarako ikasleak onartzeari buruzko arautegia.\nEnpleguaren eta Garapen Ekonomiko Iraunkorraren Saila: Informazio eta komunikazio teknologien zentroa (CETIC) eta Ignacio Ellacuría ikastegia.\nOnline izapidetzen hasi "Enplegurako prestakuntza programen kontsulta eta izena ematea".\nOnline izapidetzen hasi "Izen-ematearen egoera kontsultatzea eta matrikularen zenbatekoa ordaintzea".\nAzalpen gehiago nahi izanez gero, herritarrei laguntzeko bulegoetan zein 010 informazio telefonoan (945 161 100 Gasteiztik kanpo deituz gero) eska dezakezu, edo CETIC-en, Ignacio Ellacuría ikastegian.


Bizitzari "betaurreko matematikoekin" begiratzen - Noticias de Gipuzkoa\nLeire Arana / MATEMATIKETAN.EUS BLOGAREN SORTZAILEA\nBizitzari "betaurreko matematikoekin" begiratzen\noihana prado 27.01.2020 | 12:06\nMatematikak ederrak eta dibertigarriak dira. Abiapuntu horretatik, Leire Arana Arizmendi Ikastolako irakasleak matematiketan.eus bloga sor-tzea erabaki zuen, bizitzari "betaurreko matematikoekin" begiratzeko orduan lagungarri izateko asmoz.\nZer dela eta bururatu zitzaizun bloga sortzea?\nMatematika manipulatiboaren ildoa publikoki eta debalde zabaltzeko aukera ematen duelako. Gaiarekiko interesa izatea da blogak eskatzen duen kondizio bakarra. Euskaraz dago, izan ere, hori oso gai garrantzitsua baita niretzako, alegia, matematikak euskaraz ikastea. Blogaren formatua gustatzen zait, itxoiteko aukera ematen duelako; dagokion momentuan konektatzeko gaitasuna, hain zuzen. Idatzitakoak hor geratzen dira norbaitek noiz irakurriko zain. Ikuskera poetiko xamarra da, ezta?\nArkatza eta borragomaz gainera, matematikak ikasteko beste modu batzuk daude, ezta?\nBai horixe! Arkatzak eta borragomak egotea beharrezkoa da, baina lehenago beste bide batzuk urratu behar dira eduki eta kontzeptuen sakoneko ulermena sustatzeko. Hori, LHn bereziki, lehentasunezko kontua da. Egoera matematikoak umearentzako esanguratsuak diren testuinguruetan kokatzea eta egoera horiei zuku matematikoa ateratzea eta lantzea da irakasleak egin behar duen magia. Eta kontzeptuak eskuekin erabiltzeko moduan jartzea, eta prozesu berdina egiteko bide anitzak aprobetxatzea, beti ere edukien ulermena sustatzeko, jolasaren bitartez matematika aberastea, inguruko matematikaren behaketa sustatzea, egin edo ikasitakoak hitzetara ekartzea, esperimentazio eta ikerketarako sena martxan jartzea€ Horiek denak dira irakasleak dinamizatzeko geratzen diren esparruak. Magia asko, ezta? Ez da lan erraza, ez. Polita bai, baina ondo prestatuta egotea eskatzen duten gauzak dira.\nPuzleak, hiru dimentsioetako materialak, eta abar, erabiltzen dituzu.\nAskotariko materialak proposatzen ditut. Batzuk erostekoak, beste asko eskulan eran eraikitzekoak, desafioak, plantilla sinple bat inprimatuta jarduteko moduko jolasak, karta edo dadoekin egitekoak... Modu honetan jardun nahi izanez gero, ezinbestekoak diren materialen zerrenda ere badago. Azken hauek aukeratzen ditut LH guztirako erabilgarriak diren materialak direlako. Ezinbestekoen artean azpimarragarrienak Cuisenairen erregletak izango lirateke, erabilera anitzena eskaintzen dutelako. Kontua izaten da erosi eta gero benetan daukaten erabilera guztiak aprobetxatzen jakin behar dela.\nMusika ere bai baliagarri izan daiteke matematikak ikasteko.\nMatematika mundu honetan pasatzen diren prozesuak deskribatzeko beste hizkuntza bat den heinean, ia denarekin lotu daiteke. Musikarekin ere bai, noski. Webguneko proposamen bat, esate baterako, multiplo komunetako txikienak txaloka azaleratzea da. Edo hizkuntza musikalean bai erritmoa eta bai nota aldaketak zenbakitara eta zatikitara eramatea.\nHezkuntzak oro har salto handi bat eman du, irakasteko metodo tradizionaletik harago. Nola izan behar du, zure ustez, matematika klase bat?\nHasteko irakasleak ahaldunduta egon behar du gaiarekin. Horren bila ari gara azken urteotan gure ikastolan eta orohar Ikastolen Elkartean. Eta, hortik, betaurreko matematikoak jantzi eta egunero gelan gertatzen diren gauzen matematikatik abiatuz, dagozkion abstrakziorako urratsak zainduz, lehenengo urteetako eduki gehienak landu ahal izango genituzke. Desafio giroa, erabaki matematikoak hitzez adosteko asanbladak, jolaserako tarteak, arrazonamendu prozesuei protagonismoa emateko momentuak... Horrelakoak behar dira gelan.\nNola lortu matematikak ulertezin eta aspergarri ez izatea? Nola lortu, azken finean, ikasleak motibatzea? Matematikaren mekanizazio hutsetik, instrukzio itxi eta itsuetatik, bide bakarretatik alde egin beharra daukagu. Hortik nahikoa izan dugu! Matematika ederra da eta eguneroko gauzekin berehala lotu daiteke LHn. Hortik tiratu beharra daukagu.\nGurasook ere askotan ez dakigu nola landu matematikak gure semealabekin, nola lagundu. Jokorik edo gomendatuko zenidake?\nHor ere gako garrantzitsua aipatu duzu. Izan ere, gurasook geureganatuta izaten dugu umeei hizkuntza kontuekin, irakurketan, ipuin eta abestiekin jardutea dagokigula. Matematikarekin lotutako kontuak, ordea, ikastetxearen esku uzten dira. Asko jota, bertako etxerako lanak egitera mugatzen gara kasurik gehienetan. Bada, hor ere, aldaketak behar dira. Eta hemendik berriz ere blogaren helburuetara iristen gara: Izan ere, bloga gurasoei begira egindakoa ere bada. Desafio giroa, jolas giroa eta betaurreko matematikoekin jarduteko giroa etxean ere behar baitira.


Parean Elkartea. Migranteen eguna | Angula Berria\nHasiera » Parean Elkartea. Migranteen eguna\nParean Elkartea. Migranteen eguna\nParean Berdintasun elkartea.- Gaur, abenduaren 18an, pertsona migrantearen egunean, Parean elkartea kalera atera da Migrazioaren kartografia emozionala proiektuaren baitan.\nEgitasmoan parte hartu duten zenbait emakume migranteekin lagunduta egin dugu ekimena. San Migel auzoko izen bereko plazan izan gara, migranteen omenez jarritako eskulturaren ondoan eta bertan jarri dugu Emakume Migrante (ak) artean argazki erakusketa, Irunera etorritako emakume etorkinen bizipenak biltzen dituen esposaketa. Era berean irundarrok migraziaoren inguruan ditugun bizipen eta iritziak biltzen aritu gara.\nParean elkartetik proiektu bat egiten ari gara gure Irun hiriaren inguruko migrazioarekin zerikusia duten bizipenen mapa emozionala sortzeko.\nGure asmoa Irunera etorri diren emakumeen esperientziak (batez ere) bertatik bertara ezagutu eta ezagutaraztea da, eta tresna honen bidez gaiari buruzko sareak eta eztabaidak sortzea. Elkar ezagutzeko eta ulertzeko hiria ez litzatekeela bera izango bertara etorri den jendea gabe.\nHurrengo inkestaren bidez, era anonimo batean, Irungo mapa bizipen horiek jarri nahi ditugu, eta, alerta-egoera amaitzen denean, gai horretan sakontzen lagunduko diguten kontakizunak izan nahi ditugu.\nInkestaren online inprimakia oso laburra da


March 2021 - Txaramela\n8 Mar · Aintzane · No Comments\nMUSIKA HEZKUNTZA GOIZTIARRA MUSIKA IKASKETAREN TEORIA E.GORDON Jaiotzerakoan gure ikasteko gaitasuna inoiz baino handiagoa da. Edwin Gordon, musiko, pedagogo eta ikertzaile amerikarrak, hitz egitearen eta musika ikastearen berdinatsunak argi ikusi zituen . Gordonen teoria musika gaitasunaren garapenean oinarritzen da. TEORIA APRENDIZAJE MUSICAL E.GORDON Nuestra capacidad de aprender nunca es más alta que en el momento …\n16 Mar · Aintzane · No Comments\nHurrengo estekan klik egin eta herriko jaietako fanfarria bat aurkituko duzu. Musikari bakoitzaren gainean zapalduz joten hasiko da eta berriz zapalduz ixildu. Zu zeu zuzendari izan ahal zara eta musikariak jotzen jarri!!! Aurrera!!


Nabigazio tresnak | Elkano 500\nGaraiko nabigazio tresnak oso sinpleak baina eraginkorrak ziren. Mapak osatu gabekoak eta zehaztasun gutxikoak ziren. Ezagutu nola orientatzen ziren itsasgizonak eta ze motatako instrumentuak erabiltzen zituzten.\nNabigazio karta zaharrena portulanoa zen. Bertan, armiarma sare bat bezela norabide guztiak azaltzen dira.1569. urtean hobekuntza handiak eman ziren kartografian. Gerard Mercatorrek mundua era lau batean errepresentatzeko bide bat lortu zuen. Lehenengo nabigazio karta eta itsas atlasak argitaratu zituen proiekzio zilindrikoarekin.\nAintzinatik piloto batek neurtzen zituen abiadura eta zeharkatutako distantzia. Baina XV. mendean "itsas orratza" erabiltzen zen. Itsasontzien abiadura neurtzeko erabiltzen zen brujularen aintzindaria izan zen.\nAmpolleta denbora nerutzeko hondarrezko erloju bat da.\nKorredera 13 metroko korapilo bat zuen soka bat zen. Soka hau 30 segunduro askatzen zen. Horrela neurtzen zen korapilo abiadura.\nTamañak eta distantziak neurtzeko aukera bat, anguluen bitartez da. Objektu batek tamaña konkretu bat duela esaten dugunean, objektu horren bi muturretara zuzentzen dugun begiradaren zuzenak angulu konkretu bat duela esaten ari gara. Horregatik tamaña angularrari buruz hitzegingo dugu. Ballestillak anguluak neurtzen laguntzen digun instrumentu bat da eta XVI. mendeko marinelek erabiltzen zuten. XVIII. menderarte erabili zen eta erregela graduatu ezberdinekin eraikita zegoen.